Estrada – Strana 2 – Kragujevčani – Najposećeniji portal u Šumadiji\nPri povratku s nastupa u Cirihu Ilić, Aleksićeva i Barjaktarovićeva pola sata bili u agoniji jer su čuli da je motor aviona promenio zvuk i počeo da krči Miroslav Ilić, Jadranka Barjaktarović i Seka Aleksić doživeli su pravu dramu na letu iz Švajcarske za Beograd kad je ptica uletela u motor aviona. Incident se, kako […]\nPosted in: EstradaTagged: Miroslav, SekaLeave a commentKragujevčani\t 07/10/2019\nSTOPAMA MILOŠA BIKOVIĆA Naša pevačica postigla neverovatan uspeh u Rusiji „VELIKA MI JE ČAST I ZADOVOLJSTVO“\nSve više naših umetnika odlazi u Rusiju kako bi tamo otpočeli svoju internacionalnu karijeru velikih glumaca ili pevača. Jedan od prvih koji je doživeo vleiku popularnost bio je glumac Miloš Biković, a u stopu ga prati i pevačica Jelena Tomašević. Naime, Jelena je ovog vikenda nastupala sa legendarnim ruskim Ansamblom „Aleksandrom“ u Moskvi, a svoje oduševljenje postignutim […]\nPosted in: EstradaTagged: rusija, uspehLeave a commentKragujevčani\t 19/08/2019\nIako i te kako dobro živi od muzike, manje je poznato da je Rada Manojlović studirala ekonomiju u Kragujevcu, dok je u ovom istom gradu Jelena Tomašević, takođe, išla na fakultet, ali, na iznenađenje mnogih, nije se opredelila za muziku nego za engleski jezik. Obrazovanje, to je ono što ostane nakon što zaboravite sve što ste naučili […]\nPosted in: EstradaLeave a commentKragujevčani\t 21/07/2019\nKRAGUJEVČANKA PREŠLA U PODSTANARE: EVO ŠTA SE DESILO SA NJENIM STANOM!\nOni su se uputili na Novi Beograd, u jedan luksuzni kompleks u kom stanove imaju i Novak Đoković, Filip Krajinović, Saša Kovačević i mnogi drugi. Jedna komšinica je za spomenuti list otkrila da Šerifovićeva zbog koncerata širom zemlje i dijaspore često odsustvuje iz stana. – Kad se sretnemo ljubazno nam poželi dobro jutro ili dobar […]\nPosted in: EstradaTagged: MARIJA SERIFOVIC, stanLeave a commentKragujevčani\t 15/07/2019\nHuligan Samozvana diva fizički je napala, pljuvala, vređala našeg kolegu Vladimira Šporčića, koji ju je, vršeći radnu obavezu, slikao na javnom mestu. Zbog ovog incidenta podneo je krivičnu prijavu Jelena Karleuša juče je pokazala da je nasilna i nevaspitana osoba. Samozvana diva je verbalno, a onda i fizički napala našeg fotografa Vladimira Šporčića na Novom bežanijskom […]\nPosted in: EstradaLeave a commentKragujevčani\t 14/06/2019\nUHAPŠEN BRAT SEKE ALEKSIĆ Upao u radnju i od vlasnika tražio „REKET“ OD 2.000 EVRA\nPolicija u Staroj Pazovi uhapsila Nedžada Ramića (41), zbog postojanja osnova sumnje da je izvršio krivično delo iznuda, saopštio je danas MUP. Ramić je inače, brat poznate pevačice Seke Aleksić. Sumnja se da je on, u više navrata, dolazio u jednu uslužnu radnju u Staroj Pazovi i od vlasnika, uz pretnje, zahtevao isplatu 2.000 evra. […]\nPosted in: EstradaTagged: Iznuda, Radnja, Stara PazovaLeave a commentKragujevčani\t 12/06/2019\nVečeras je održano prvo polufinale ovogodišnje „Evrovizije“, u kojem je učestvovala i srpska predstavnica Nevena Božović sa numerom „Kruna“, koju je sama napisala. Nevena je uspela da se plasira u finale takmičenja, koje će se održati u subotu. Voditelji ceremonije su, nakon izvođenja svih 17 pesama iz ovog polufinala i glasanja država, saopštili koje zemlje […]\nPosted in: EstradaTagged: EVROVIZIJA, finale, NEVENA BOŽOVIĆ, POLUFINALE, srbijaLeave a commentKragujevčani\t 14/05/2019\nNa oduševljenje Kragujevčana: Marija Šerifović 2. juna u Woodland Areni!\nNakon ovogodišnjih šest rasprodatih koncerata na turneji pod nazivom ‘’Druga strana ploče’’ i velikih koncerata u Sava Centru i Beogradskoj Areni, Marija Šerifović obradovaće sve ljubitelje dobre muzike velikim koncertom u svom rodnom Kragujevcu. Kragujevačka publika imaće priliku da uživa u nezaboravnim hitovima najveće pop dive na ovim prostorima u Woodland Resort Areni 2. juna […]\nPosted in: EstradaTagged: Marija Šerifović 2. junaLeave a commentKragujevčani\t 08/05/2019\nBorba majke i kćerke bi inspirisala mnoge! Brižna majka: Verica i Marija Šerifović, Foto: R. Ristić Pevačica Verica Šerifović operisala je rak dojke. Majci pop zvezde Marije Šerifović lekari su na redovnom pregledu otkrili maligne promene zbog kojih je hitno imala hiruršku intervenciju na Institutu za onkologiju i radiologiju u Beogradu. Članica žirija „Zvezda Granda“ […]\nPosted in: EstradaTagged: Hitno operisana Verica Šerifović, VERICA SERIFOVIC BOLESNALeave a commentKragujevčani\t 06/05/2019\nBez pregovora – Fudbaler je preko svog punomoćnika poslao supruzi predlog plaćanja alimentacije i podele imovine, a kako stvari stoje, njoj je najbolje rešenje da to bez pogovora prihvati Duško Tošić spreman je da ispuni skoro sve samo da se što pre razvede od Jelene Karleuše. Luksuzna kuća na Dedinju, vredna 2,5 miliona evra, pripašće pevačici i njihovoj […]\nPosted in: EstradaTagged: brak, Duško Tošić, fudbaler, Jelena Kareuša, PEVAČICA, razvod, usloviLeave a commentKragujevčani\t 22/04/2019


Prvi let na liniji Dubaji-Sarajevo-Podgorica\nNa liniji Dubaji-Sarajevo-Podgorica realizovan je prvi let aviokompanije "FlyDubai", saopšteno je iz Aerodroma Crne Gore. “Na taj način Podgorica se pridružila mreži destinacija koju je `FlyDubai` izgradio u regionu centralne i istočne Evrope, a koja uključuje Beograd, Bratislavu, Bukurešt, Prag, Skoplje, Sarajevo i Sofiju”, navodi se u saopštenju.\nPrvim avionom doputovao je i izvršni direktor "FlyDubai"-a, Gait Al Gait kao i potpredsjednik za komercijalne poslove, Jejhun Efendi. Njih su na Aerodromu Podgorica dočekali izvršni direktor Aerodroma Crne Gore, Danilo Orlandić sa saradnicima, direktorica Nacionalne turističke organizacije (NTO), Željka Radak Kukavičić, kao i ambasador Ujedinjenih Arapskih Emirata u Crnoj Gori, Abdulsalam Al Romaiti.\nU razgovoru sa prvim čovjekom "FlyDubai"-a, Orlandić je kazao da je zadovoljan što će avioni te aviokompanije nakon uspješne ljetnje sezone i popularnosti letova za Tivat, slijetati i na podgorički aerodrom tokom zimskih mjeseci.\n„Dogovoreno je i da se zajedničkim naporima Crna Gora kao turistička destinacija, promoviše u UEA s obzirom na važnost tog tržišta i na privrednu saradnju dvije zemlje“, navodi se u saopštenju.\nKompanija "FlyDubai" će realizovati letove dva leta sedmično, srijedom i nedjeljom, pri čemu će letovi uključivati i zaustavljanje u Sarajevu, popularnoj destinaciji u mreži "Flydubai"-a.


Šljive i višnje upola manje rodile nego prethodne godine (SRB) – PoljoMagazin\n“Vremenski uslovi su toliko loši bili, evo i sada samo što nam sneg ne pada, da je se šljiva mnogo proredila”, kaže Jugoslav Azdejković, voćar iz Đurevca kod Blaca.\n“Opet i tu postoje sporadični slučajevi, neki voćnjaci su bolje rodili, neki lošije, a neki vrlo malo imaju”, dodaje Nikolić.\n“Zbog velikog broja kišnih dana u toku cvetanja, tako da je oprašivanje bilo veoma loše za višnju i održalo se nekih 50 do 60 odsto roda”, objašnjava Saša Milosavljević iz Visoke poljoprivredno-prehrambene škole u Prokuplju.\n“Praktično smo na nivou prošlogodišnjih kapaciteta. Rod oko sto hiljada tona u Srbiji što se tiče višnje biće adekvatno prerađen, preko sto hiljada tona biće problema”, navodi Dragan Paunović iz Privredne komore Srbije.\n“Zalihe postoje, ali sve će uglavnom zavisiti od stanja na tržištu, odnosno od ponude voćarskih kultura”, naglašava Paunović.


Čović: Graditi kvalitetne odnose sa Rusijom\n11.02.2020 / 18:56 Politika - Predsjedavajući Doma naroda\nPredsjedavajući Doma naroda BiH Dragan Čović boravi u dvodnevnoj posjeti Rusiji. On je za Radio Herceg-Bosne rekao kako je održao niz susreta s ruskim zvaničnicima te da su razgovarali o saradnji dvije zemlje i sigurnosnim izazovima s kojima se susreću.\n- Želimo u budućnosti poboljšati našu parlamentarnu saradnju, saradnju na polju obrazovanja i nauke. Posjeta je ispunila naša očekivanja - rekao je Čović.\nU službenu posjetu Rusiji Čović je otišao na poziv predsjednice Vijeća Federacije Federalne skupštine Ruske Federacije Valentine Matvijenko.\n- Danas smo imali susrete u Dumi, ministarstvu vanjskih poslova, kao i na institutu Univerziteta, Moskovskom državnom institutu za međunarodne odnose, gdje sam održao jedno predavanje o sigurnosnim prilikama u regiji, s osvrtom na BiH i integracijske procese. Uz puno drugih sadržaja, ova dvodnevna posjeta bila je vrlo dinamična - istakao je Čović iz Rusije te dodao kako je želja primarno bila, pošto je Matvijenko prije dvije godine bila u BiH, da se ponovo sretnu i pripreme lagano za susret Senata Evrope, koji će biti održan u maju u Sarajevu.\n- Osnovna naznaka susreta je kako popraviti parlamentarnu saradnju kako bi pomogla nosiocima izvršne vlasti, da se napravi kvalitetnija komunikacija, odnosno kako stvoriti malo bolji ambijent kada su u pitanju ekonomski odnosi, saradnja u području kulture, obrazovanja, nauke... Imali smo puno tema za razgovor te je ova posjeta u potpunosti opravdala naša očekivanja, ali jednako tako i očekivanja domaćina - rekao je Čović.\nTema predavanja koje je održao u Moskvi bila je ''Sigurnosni izazovi jugoistočne Evrope u iskušenjima i izazovima integracijskih procesa, s posebnom naznakom za BiH''.\n- S obzirom na to da je ovo Državni moskovski institut za međunarodne studije koji je većina političara Ruske Federacije završila, ali i međunarodnih odnosa, gdje se predaje na 50 jezika, prigoda je bila da održim jedno predavanje te smo nakon toga odvojili 10-15 minuta za pitanja studenata. Čini mi se da tu možemo napraviti kvalitetnu saradnju sa Sveučilištem u Mostaru kako bismo napravili razmjenu studenata i stvorili ambijent da se uključimo u najviši nivo, pogotovo ovdje kad su u pitanju studiji diplomatije, političke orijentacije. Ovim predavanjem, koje je po meni bilo jako dobro i korisno s puno komentara i pitanja studenata i svih onih koji su tu bili, želimo stvoriti kvalitetnu saradnju za ove dvije institucije, Sveučilišta u Mostaru i njih ovdje - rekao je Čović.\nIstakao je kako želi da saradnja Rusije i BiH ima jednu novu dimenziju i puno bolji nivo od današnje kada je u pitanju ekonomija, ali i nauka, obrazovanje, kultura...\n- Ima tu puno sporazuma koji zbog našeg nefunkcioniranja izvršne i zakonodavne vlasti u nekoliko posljednjih dana čeka na rješenja na nivou BiH gdje smo preuzeli obavezu da to završimo. Čini mi se da to možemo jako dinamizirati te upravo kroz ovakva prijateljstva koja postoje i kod nas i kod njih u parlamentu. S njima sam razgovarao u Dumi da možemo kroz kvalitet parlamentarne saradnje popraviti i sve druge odnose kada je u pitanju izvršna vlast - objašnjava Čović.\nDodao je kako je Rusija ogromna zemlja, globalni preglednik mnogih procesa i da je BiH mala zemlja, ali zbog toga interes BiH treba graditi kvalitetne odnose.\nUpitan na koji način gleda Rusija na BiH, Čović je istakao kako oni imaju neki krajnji neprijateljski odnos, gdje provode svoje elemente Dejtonskog mirovnog sporazuma, ali da ipak imaju određene naklonosti prema BiH.\n- Govoreći o entitetima, tri konstitutivna naroda i legitimnom predstavljanju, mislim da imamo iskrenog zagovornika naše stabilnosti i našeg evropskog puta - zaključio je Čović iz službene posjete Rusiji.\nPodrška domaćoj privredi: Donijeti odluku o preferencijalnom tretmanu domaćeg\nPrekinuta sjednica Skupštine HNK\nPorazno je da SNSD i HDZ odbijaju da pomognu privredi\n16:28 BiH Otvaraju se granice BiH za građane Srbije, Crne Gore i Hrvatske


Brus ONLINE - Zahvalnice otadžbine vojnicima iz Kuršumlije\nZahvalnice otadžbine vojnicima iz Kuršumlije\nCentar Ministarstva odbrane za lokalnu samoupravu Prokuplje organizovao je svečanost u sali SO-e Kuršumlija, na kojoj su uručene značke (ukupno trideset jedna) i Zahvalnice otadžbine vojnicima, koji su dobrovoljno odslužili vojni rok sa oružjem, u periodu od 2011. do 2015. godine.\nSluženje otadžbini predstavlja veliku čast i najviši čin patriotizma, a vojska, kao škola života, omogućava svojim pripadnicima da se lakše nose sa izazovnim situacijama i u civilnom društvu.\nPredstavnici Vlade Republike Srbije poslednjih meseci rade na poboljšanju procedure za služenje dobrovoljnog vojnog roka, kako bi svima koji žele i ispunjavaju zakonsku proceduru služenja otadžbini, bilo omogućeno da obuku uniformu.\nPukovnik i načelnik regionalnog centra Ministarstva odbrane Niš, Nenad Marković, čestitao je vojnicima uspešan završetak vojnog roka, koji su časno služili svom narodu, onda kada su imali mogućnost da izaberu i kada im to nije bila obaveza, u centrima za obuku Vojske Srbije, na način kako su to činili njihovi slavni preci.\nUz osvrt na slavne dane naše istorije, pukovnik je istakao da jedino tako možemo bolje sagledali svoje i predvideti buduće vreme, a našim precima možemo da se ponosimo samo ako se oni nas ne stide.\nCeremoniji su prisustvovali: načelnik Regionalnog centra Ministarstva odbrane Niš, pukovnik - Nenad Marković, načelnik Opštinske uprave Opštine Kuršumlija - Miljan Radosavljević, predstavnik 37-og mehanizovanog bataljona, major - Petar Stevanović, predstavnik Trećeg centra vojnobezbednosne agencije Niš, major - Miroslav Marjanović, komandir policijske stanice Kuršumlija, glavni policijski inspektor - Radisav Milenković, vojnici koji su dobrovoljno služili vojni rok sa oružjem u centrima za obuku Vojske Srbije, sa teritorije Opštine Kuršumlija, njihovi roditelji, rodbina, prijatelji i od medijskih kuća - RTV Kuršumlija.


Kina nudi besplatni test na AIDS i liječenje za siromašne - Index.hr\nKina nudi besplatni test na AIDS i liječenje za siromašne\nKINA je u srijedu počela nuditi besplatne testove na AIDS svim Kinezima koji to žele, kao i besplatno liječenje za zaražene koji to ne mogu platiti, kao odgovor na rastuću zabrinutost oko potrebe zaustavljanja širenja virusa.\nPo kineskim podacima 840.000 ljudi je HIV pozitivno, a 80 tisuća Kineza ima AIDS.\nAgencija UN-a za AIDS kaže da bi broj zaraženih u Kini mogao narasti na deset milijuna do 2020., bez agresivnijih napora u sprečavanju širenja bolesti.\n"Počevši od danas stanovnici Kine mogu dobiti besplatne testove i savjete za AIDS", objavila je službena novinska agencija. Ministarstvo zdravstva objavilo je plan besplatnog liječenja te popis besplatnih lijekova na svojoj web stranici.


Održan peti po redu online panel u okviru serijala "Igraj se sa tatom"\nŠta nam je pokazala kriza kada su u pitanju roditeljstvo, kućni poslovi i položaj žena?\nJelena Galić (CEO AIK banke) je istakla kako je tek u toku izolacije shvatila koliki to posao obavljaju učitelji i nastavnici, kao i koliko je taj posao izazovan. Kada je u pitanju roditeljstvo, Jelena je naglasila da čak i kada su muškarci uključeni u brigu o deci, oni uglavnom obavljaju samo "operativni" deo poslova, a ne učestvuju u "menadžerisanju" porodice, što takođe oduzima vreme i mentalnu energiju. Žene su te koje vode računa o tome da li su deca bila na sistematskom pregledu, da li su uradili domaći zadatak ili da li su uplatili ekskurziju. Jelena je naglasila i da je na ženama da izaberu svoje preferencije i prioritete, a ne da čekaju na muževe da im oslobode vreme za lični razvoj, ali da žene i dalje često moraju da podnesu određenu žrtvu kako bi se profesionalno usavršavale i napredovale, zbog tradicionalnih očekivanja od žena (u kući) i predrasuda prema ženama liderima (na poslu).\nRastko Petaković (partner u Karanović&Partners) je podvukao kako ne treba da postoji tradicionalna podela na muške i ženske poslove u domaćinstvu, već da poslovi treba da se raspodeljuju prema individualnim preferencijama i dogovoru oba partnera, ali da je važno da je ta raspodela fer. Rastko je takođe i podsetio kako je period izolacije zbog pandemije imao i brojne prednosti za porodicu, pa da sličnu "izolaciju" možemo postići i dužim odlaskom na neko udaljeno mesto gde su članovi porodice upućeni samo jedni na druge, a sa radom od kuće koji je postao "novo normalno", ta opcija će u budućnosti biti dostupnija.\nDušan Milićević (generalni menadžer Comtrade CSIA) je takođe naveo brojne pozitivne efekte koje je period izolacije imao na decu, ali i na roditelje. Naglasio je kako zbog ubrzane digitalizacije (koju je situacija sa pandemijom dodatno ubrzala), svi moramo da izdvojimo vreme za digitalno opismenjavanje (i muškarci i žene). Upozorio je samo da ubrzana digitalizacija može imati negativne posledice na decu i naveo primer kako deca treba sama da uče "kako roditeljima da saopšte lošu ocenu, a ne da im to javlja elektronski dnevnik". Zaključio je kako je obrazovanje ključni faktor u odgoju dece, kako formalno, tako i neformalno, što opet stavlja akcenat na ulogu roditelja u odgoju dece.


Slika sa stadiona Metalca u Gornjem Milanovcu Foto privatna arhiva\nObilne padavine koje su od nedelje paralisale normalan život u našoj zemlji, zadale su priličnu glavobolju i za osam klubova iz domaće fudbalske elite koji su hteli da odigraju mečeve 20. kola.\nUmesto u ponedeljak, čak četiri meča 20. kola biće odigrana u utorak i sredu, dok će jedino Crvena zvezda ugostiti Radnik iz Surdulice sutra u 18 časova na stadionu "Rajko Mitić".\n- U Crvenoj zvezdi imaju mogućnost da očiste sneg, ali i da uključe grejače ispod travnate podloge, pa će se taj meč odigrati u predviđenom terminu. Napredak i Voždovac će igrati u utorak od 13, a Vojvodina - Spartak istog dana od 15 časova. I Partizan bi trebalo u utorak da odigra svoj meč sa Metalcem, ali još ne znamo tačno vreme, pošto je stadion u Gornjem Milanovcu pod najdebljim snežnim pokrivačem, pa se razmišlja da se ovaj duel odigra možda i u sredu. Tog dana će sigurno u 13 časova da igraju Mladost i Napredak - rekao je za "Novosti" direktor Superlige Aleksandar Pivić.


Vinales: "Espargaro ili Rins težak izbor za Suzuki" | TRKE.rs\nVinales: „Espargaro ili Rins težak izbor za Suzuki“\nSuzuki je nedavno objavio da je potpisao ugovor sa Andreom Iannoneom što je iznenadilo Aleixa Espargara i Mavericka Vinalesa. Yamaha je juče konačno potvrdila prelazak Vinalesa u svoje redove, a zatim je ubrzo objavljeno da Iannone preuzima Špančev GSX-RR. To ostavlja Espargara u borbi sa Moto2 zvezdama Alexom Rinsom i Johannom Zarcom za preostalo slobodno mesto u fabričkom timu Suzukija.\n„Razmišljao sam kada sam odlučio da odem da li će oni ubrzo potpisati sa Alexom. Ali na kraju dogodilo se drugačije, oni su potpisali sa Iannoneom.“ – rekao je Vinales.\n„Mislim da Alex uvek naporno radi za fabriku i imao je dobre rezultate, u Jerezu je bio ispred mene. Sigurno je da ukoliko nastave sa Alexom da će to biti jak tim, ali oni takođe moraju da gledaju u budućnost i Rins je veoma jak vozač za budućnost.“\n„Da sam na njihovom mestu, stvarno ne bih znao. Oni moraju mnogo da razmisle o tome šta im je potrebno, iskustvo ili novi talenat.“


KONKURS ZA UČENIKE OSNOVNIH I SREDNjIH ŠKOLA U BUJANOVCU\nBujanovac – Deca od 6 do 18 godina, učenici osnovnih i srednjih škola iz Bujanovca, mogu da se projave na konkurs za logo kampanje koja se bavi promocijom dečijih prava. Tema kampanje je podizanje svesti o kršenju prava i mehanizama zaštite prava deteta, a konkurs raspisuje Otvoreni klub i sedam partnerskih organizacija.\nTehniku rada učenici mogu samosotalno da izaberu, dok se za podlogu preporučuje školski blok koji se koristi na časovima likovne kulture. Rad mora da ima naslov, koji može da bude u vidu slogana, kao i da bude potpisan puni imenom i prezimenom. Učenici treba da dodaju i razred koji pohađaju, kao i naziv škole.\nTročlana komisija će u Bujanovcu izabrati najbolji rad, koji će biti nagrađen vaučerom u vrednosti od 10.000 dinara, a rok za slanje radova je 31. januar 2017. godine. Radove treba slati na sledeću adresu: Fismir Jahiu, Karađorđa Petrovića 284, Bujanovac – sa naznakom „za konkurs – logo“(lična dostava).\nSva pitanja u vezi konkursa mogu da se postave putem i-mejla otvoreniklub@gmail.com\nIzvor: Narodne novine -Niš i Koordinaciono telo


Demonstranti i policija u Podgorici razdvojeni zaštitnom ogradom\nDemonstranti tražili ostavku Vlade i izlazak svih poslanika iz parlamenta, prijeteći da se neće povući dok se ne ispune njihovi zahtjevi...\nU Podgorici je danas došlo do nereda i sukoba policije i demonstranata, koji su se ispred zgrade Parlamenta okupili kako bi zatražili ostavku Vlade i izlazak svih poslanika iz Skupštine Crne Gore\nOko 200 učesnika protesta koji organizatori nisu željeli da prethodno prijave policiji, blokiralo je danas saobraćaj ispred Skupštine, tražeći od poslanika da podnesu ostavke i da im se pridruže na ulici. Za vrijeme trajanja protesta, bio je blokiran saobraćaj u najprometnijoj saobraćajnici u gradu - Bulevaru Svetog Petra Cetinjskog.\nDemonstranti su tražili ostavku Vlade i izlazak svih poslanika iz parlamenta, prijeteći da se neće povući dok se ne ispune njihovi zahtjevi.\nNo, demonstranti su ubrzo promijenili plan i zaputili se prema obližnjoj zgradi Vlade, gdje su na nasrnuli kamenjem na policiju i zgrade Ministarstva finansija i Atlas banke, nakon čega je intervenisala policija koja je upotrijebila suzavac.\nKordon policije je zaustavio demonstrante na početku ulice gdje je zgrada Vlade, ispred koje je zaštitna ograda.\nPolicija je privela ukupno 20 učesnika protesta, među kojima je i desetak onih koji su, nakon što je prva grupa demonstranata rastjerana, sjeli na ulicu u blizini zgrade Vlade, u bulevaru Stanka Dragojevića.\nOrganizatori protesta kazali su se su se okupili jer im "nije dobro",\nzato što su prevareni i što ne žele podjele. Pozvali su poslanike da podnesu ostavke i da dođu da im se pridruže na ulici i vide kako građani žive.\nSat nakon početka protesta, situacija u gradu se normalizovala, a demonstranti su se razišli.\nCrna Gora treba da radi na podizanju nivoa obrazovanja radnika\nNemiri na ulicama Podgorice\nKongres: Crnu Goru pozvati u NATO


Dačić: Sporazum važan iskorak u bilateralnim odnosima sa SAD - Politika - Dnevni list Danas\nPočetna » Politika » Dačić: Sporazum važan iskorak u bilateralnim odnosima sa SAD\nMinistar spoljnih poslova Ivica Dačić izjavio je danas da je potpisivanje sporazuma u Vašingtonu, sa političkog aspekta, važan iskorak u bilateralnim odnosima sa Sjedinjenim Američkim Državama i da znači odlaganje problema statusnih pitanja u odnosima Beograda i Prištine.\n4Piše: Beta 05. septembra 2020. 10.32\nOn je gostujući na TV Pink naveo da će stalno prisustvo kancelarije Fonda za razvoj SAD u Beogradu značiti stabilnosti Srbije i čitavog regiona, a da Srbija sada napreduje ka „nekom nivou strateškog partnerstva sa SAD“.\n„Svako put kada su Albanaci mislili da ne moraju da prave ustupke nas je udaljavao od političkog rešenja. Do sada, svi su mislili da će političko rešenje značiti da mi moramo da napustimo naše nacionalne interese (priznamo nezavisnost Kosova), tako da ovde ima više nivoa“, rekao je Dačić, i dodao da albanska strana „ne bi potpisala sporazum bez pritiska“.\nDačić dodaje i da se pregovarački tim Srbije pripremao najviše za ekonomski deo sporazuma, a da dokument podrazumeva više benefita, poput mogućnosti za ekonomski razvoj i uvođenje „mini Šengena“.\nOn je naveo da očekuje nastavak „specijalnog rata“ nekih opozicionih stranaka, koje tvrde da će potpisani sporazum značiti narušavanje odnosa sa, na primer, Rusijom ili Kinom.\nIvica Dačić, Kosovo, SAD, Sporazum\n05. septembra 2020. u 11.00\nOzivljavanje minisengena dokaz je da ona nije moglo da bude ziva bez drzave Kosova. To znaci, zajednici minisengenskih drzava dodaje se jos jedna regionalna drzava zvana Kosovo.\n05. septembra 2020. u 11.53\nA zasto nas ministar spoljnih poslova nije prisustvovao ovom isorijskom sporazumu?\n05. septembra 2020. u 12.41\nUnapred da se covek ogradi od „nekih opozicionih stranaka“ kao da ce Kina dobronamerno da gleda kako je Vucic potpisao komandu da se prekine sa nabavkom tehnologije 5G i Huavejom koji ima banere po Beogradu na svakih 20 santimetara.\n05. septembra 2020. u 13.37\nA u cemu se vidi uspeh nase „delegacije“, koja potpisuje dogovor sa drugom drzavom da je prizna i Izreal?? Sta ste jos priznali a nije navedeno u saopstenjima na vasim javnim medijima?


INOVA | Usluge\nStrateške odluke rukovodstva ma kog sistema da krene u razvoj i implementaciju kompleksnih geoinformacionih sistema moraju biti podržane valjanim analizama i dobro dokumentovanim strateškim opredjeljenjima. Konsultantske usluge koje nudimo uključuju analizu potreba korisnika, izradu studija razvoja informacionih sistema, procjenu i izbor potrebnog hardvera, sistemskog i razvojnog softvera, te detaljno planiranje realizacije. Korisnicima je na raspolaganju širok izbor konsultantskih usluga - navedimo najznačajnije:\nAnaliza potreba – pomoć pri utvrđivanju poslovnih mogućnosti i izboru rješenja koja najbolje odgovaraju poslovnoj strategiji.\nUpravljanje projektom – pomoć u ostvarivanju ciljeva projekta i implementaciji rješenja na vrijeme, i u okviru predviđenih sredstava.\nProjektovanje poslovnih rješenja – definisanje poslovnih procesa, potrebne organizacije, nadležnosti i odgovornosti, koji treba da obezbjede uspješnu realizaciju projekta (osnov za uvođenje ISO 9000 i pratećih standarda).\nPodrška pri uvođenju i u toku eksploatacije – od neprocjenjivog je značaja podrška koju naši stručnjaci pružaju korisnicima u toku procesa implementacije projektovanog rješenja, počev od pripreme tehničkog informacionog sistema, preko školovanja i praktične obuke, pa sve do njegove pune operativne eksploatacije.\nKontinuirano unapređenje poslovanja – pomoć pri eksploataciji i optimizaciji Vaših inicijalnih ulaganja u Inovina rješenja i planiranje budućeg razvoja, te unapređenja implementiranih rješenja.\nDominantna aktivnost u poslovanju Inove je razvoj i uvođenje u eksploataciju aplikativnog softvera u infrastrukturnim sistemima. Poseban akcenat je stavljen na implementiranje modularnog softverskog sistema, baziranog na AreaCAD-GIS konceptu i OpenGIS specifikacijama, ali i izradu aplikativnog softvera prema specifičnim zahtjevima korisnika. Projektovanje i razvoj softvera se obavljaju uz pomoć najsavremenijih metodologija i objektnih alata, počev od analize zahtjeva pa sve do generisanja programa.\nPostojeće komercijalne GIS aplikacije najčešće ne zadovoljavaju ni osnovne potrebe današnjeg informatičkog tržišta. Inovin programerski tim bavi se razvojem specijalizovanih (custom) GIS aplikacija koje se baziraju na postojećim i svjetski priznatim GIS standardima, a koje su specifično dizajnirane te najprimjerenije za upotrebu u okviru Vaše organizacije.\nInternet i intranet inženjering\nInternet je efikasan vid upotrebe medija za diseminaciju geografskih informacionih sistema visokog ranga i pratećih usluga mapiranja. Razvijene tehnologije pružaju mogućnost prikazivanja, topoloških upita i analize podataka putem Internet klijent-aplikacije. Ovakvo rješenje je na globalnom nivou revolucionarizovalo način na koji korisnici pristupaju i vrše interakciju nad mapiranim GIS podacima, jer im se na taj način procesirane informacije dostavljaju direktno na desktop.\nInova obezbjeđuje usluge kompletnog Internet i intranet inženjeringa. Poseban naglasak je na realizaciji sistema za obezbjeđivanje sigurnosti podataka u okviru mreže. Jedan od najznačajnijih segmenata razvoja i implementacije novih tehnologija predstavljaju rješenja koja smo razvili na bazi Internet/Intranet tehnologija. Osnovne aplikativne funkcije takvog tehničkog informacionog sistema su: Internet razvojno okruženje (Web inženjering), sistemi za podršku odlučivanju (DSS), Data Warehouse, GIS Warehousing, E-commerce, multimedijalne dinamičke prezentacije i sl.\nObuka i edukacija kadra\nObučni centar Inove obezbjeđuje školovanje i zvaničnu sertifikaciju na više nivoa, počev od operativnih korisnika do top-menadžmenta. Školovanje obuhvata i širok spektar oblasti: sistemski, komunikacioni i aplikativni softver, CAD i GIS platforme i alate, razvojne objektne alate, sisteme za upravljanje velikim bazama prostornih podataka, upravljačke filozofije, i druge. Za korisnike koji imaju potrebne informatičke resurse obezbjeđujemo edukaciju za realizovana softverska rješenja, radi preuzimanja aplikativnog softvera, njegovog održavanja, daljeg razvoja i nadgradnje od strane korisnika.\nVaša organizacija će daleko efikasnije koristiti CAD/GIS alate kada posjeduje stručno znanje o načinu upotrebe i tehničkim mogućnostima apliciranih sistema. Naši specijalizovani instruktori obezbjeđuju stručnu nastavu u Inovinom edukaciono-trenažnom centru, odn. on-site obuku zaposlenog kadra u prostorijama Vaše organizacije.


ČUBRILOVIĆ KAO NA IGLAMA: Mazalica otkrio kako će glasati Dodikovi poslanici, hoće li predsjednik Narodne skupštine preživjeti utorak!? | Slobodna Bosna\nPoslanik SNSD-a u Narodnoj skupštini Republike Srpske Srđan Mazalica istaknuo je da predsjednik parlamenta Nedeljko Čubrilović ima podršku ove stranke te da neće podržati prijedlog za njegovo razrješenje.\nMazalica je naglasio da je u razlozima za Čubrilovićevu smjenu, koje je pobrojao SDS, iznesen niz tendencioznih i netačnih tvrdnji.\n"Neke stvari koje mu oni zamjeraju su kod mene još više učvrstile uvjerenje da Čubrilović treba da ostane predsjednik Skupštine, svakako jer je u teškim okolnostima u kojima se nalazila Republika pokazao visok stepen političke zrelosti i odgovornosti", rekao je Mazalica za "Euro blic".\nUoči današnje sjednice Narodne skupštine, Mazalica je ocijenio da je parlament postao poligon za najprizemnije uvrede, reketiranja i egzibicije.\n"Poslanici sve manje diskutuju o temi koja je na dnevnom redu, sve manje čitaju materijale, sve više nastoje da privuku na sebe pažnju bez ponude kvalitetnog sadržaja i prijedloga", smatra Mazalica.\nIZETBEGOVIĆ GOSTOVAO NA TV N1: “Mislim da će krajnji rezultat biti BiH sa multietničkim regijama!" (VIDEO)


Klimatske promene Srbiju do sada koštale 7 milijardi dolara - Portal Iz Prve Ruke\nKlimatske promene Srbiju do sada koštale 7 milijardi dolara\nPredstavnici nordijskih zemalja razgovarali su u Privrednoj komori Srbije o svojim iskustvima u sprovođenju cirkularne ekonomije, ali i o planovima i mogućnostima Srbije u sprovođenju cirkularnih rešenja.\nKonferenciji „Jačanje cirkularne ekonomije u Srbiji – nordijska iskustva“, prisustvovalo je preko 250 učesnika, a cilj je bio predstaviti iskustava nordijskih zemalja u njenom sprovođenju, kao i planove Srbije za prelazak sa linearne na cirkularnu ekonomiju.\nKao preduslov za tranziciju ka cirkularnoj ekonomiji napravljen je plan za njeno sprovođenje, koji će, kako kažu, biti usvojen do kraja godine, ali i mapa puteva, koju je Srbija prva izgradila u regionu.\n„U decembru će biti četiri godine od osnivanja Centra za cirkularnu ekonomiju, što je prva arhitektura Balkana za cirkularnu ekonomiju“, rekao je Siniša Mitrović, direktor Centra za cirkularnu ekonomiju, dodajući da je Srbija izgubila preko 7 milijardi dolara usled klimatskih promena.\n„Prošle godine pokrenut je proces osnivanja digitalne platforme, koja je aktivna od aprila ove godine, a danas imamo i alijansu za zelenu tranziciju. To je familija odgovornih kompanija za budućnost, koje unutar alijanse razmenjuju dobre prakse. Prošli smo romantičan period kad smo bili simpatični, jer smo arhitektura sistema, a sada imamo izazove, koji nas čekaju, pre svega dekarbonizacija industrije, ekološke takse i porezi, energetska efikasnost. Najviše ćemo raditi na pristupu zelenom novcu – novcu, koji se ubira od zagađivača, da ga pretvorimo u racionalno koristan. Cilj je da otpad postane mikro i makro biznis“, rekao je Mitrović.\n„Naša mapa puta je urađena po uzoru na slična dokumenta Slovenije, Finske i Holandije. U njoj se nalaze smernice kojima idemo, ali se i omogućava privredi prelazak sa linearnog na cirkularni model. Mapa puta je identifikovala sektore u Srbiji, koji imaju najveći potencijal za ovu tranziciju, u koje spadaju industrija, poljoprivreda, proizvodnja hrane, otpad od hrane, plastika, ambalažni i građevinski otpad“, rekla je Vujović.\nKao sledeći važan dokument, koji se odnosi na ekonomsku tranziciju u Srbiji, ministarka je navela „Program eko reformi 2022-2024“, koji je uvršten u mere „Uvođenje koncepta cirkularne ekonomije kroz definisanje strateškog okvira“.\nAmbasadorka Švedske Anika Ben David, upozorila je da je u ovom procesu najvažnija prvenstveno podrška Vlade, podrška firmi, ali i podrška građana. Kako je lako učestvovati u ostvarenju zelene ekonomije pokušala je da dočara dolaskom u second hand odeći, čime je pozvala na ponovnu upotrebu već korišćenih materijala.\nPovezane temeJačanje cirkularne ekonomije u SrbijikonferencijaMinistarstvo za zaštitu životne sredinePrivredna Komora SrbijeSRBIJA\nU kamionu skrivao 4.800 tableta\nOdloženo suđenje za ubistvo navijača Crvene zvezde


Erdoganova porodica ima tanker vrijedan 26,5 miliona eura?\nPorodica turskog predsjednika Recepa Tayyipa Erdogana posjeduje tanker za prijevoz nafte vrijedan 26,5 miliona eura.\nTaj tanker je stečen u okviru tajnog offshore aranžmana, saopćio je konzorcijum Evropskih medijskih kuća, javljaju agencije.\nPrema izvještajima objavljenim u petak, Erdoganova porodica postala je vlasnik tankera za naftu "Agdas", preko firmi registriranih na Malti i na ostrvu Man, koje se smatra poreskim rajem Velike Britanije, prenosi AFP.\nČetvrtinu finansija osigurao je turski biznismen Sitki Ajan, prijatelj Erdoganove porodice, a tri četvrtine tursko-azerbejdžanski milijarder Mubariz Mansimov, vlasnik transportne grupe Palmali iz Istanbula.\nBelgijski, španski, italijanski i francuski listovi, koji su dio inicijative za saradnju u istraživačkom novinarstvu Evropska istraživačka saradnja (EIC), počeli su da objavljuju prošle nedjelje rezultate istrage nazvane "Dokumenti s Malte", koji su zadrli u više od 150.000 dokumenata "mediteranskog poreskog utočišta", dok je Vlada Malte saopćila da ne postoje tajne koje bi mogle da se otkriju.\nObjavio: Sat, 27/05/2017 - 10:33


Guverner Narodne banke Srbije (NBS) Dejan Šoškić kaže da su neosnovane kritike da je centralna banka napravila propuste u superviziji poslovanja Agrobanke i ukazao da je oduzimanje dozvole za rad toj banci neuspeh njenih vlasnika, odnosno akcionara.\n- NBS je otkrila probleme u poslovanju Agrobanke za koje nisu krivi oni koji su uh otkrili već oni koji su ih stvorili - rekao je on.\nU narednom periodu banci je, najpre, upućeno rešenje o privremenoj meri, zatim je krajem 2011. uvedena prinudna uprava, a 25. maja ove godine oduzeta dozvola za rad. Kako je ocenio, nema zemlje u kojoj bi supervizor mogao da uradi više i efikasnije od onoga što je uradila NBS.\nŠoškić je istakao da je činjenica da su vlasnici banke dozvolili da njihova banka ima takve parametre poslovanja koji su mogli da ugroze finansijsku stabilnost u Srbiji. On je naveo da su vlasnici banke sami predložili organe uprave, i niko ih nije sprečevao da je promene, ili da dokapitalizuju banku ako su videli probleme.\nŠoškić je podsetio da je centralna banka Agrobanci uvela privremene mere u oktobru 2011, a dozvolu za rad joj oduzela krajem maja 2012. zbog toga što je bila "kritično potkapitalizovana usled značajnih kreditnih gubitaka".\nGubitak Agrobanke, u kojoj je država imala udeo od oko 20 odsto, na kraju 2011. godine bio je 11,8 milijardi dinara iznad iznosa kapitala.\n- Banke su preduzeća i odgovornost za njihovo poslovanje imaju vlasnici, a posao NBS je da nadgleda njihovo poslovanje i štiti javni interes, odnosno da onemogući da poslovanje banke ugrozi sigurnost depozita stanovništva, privrede i finansijsku stabilnoslt u zemlji - kazao je Šoškić.\nGuverner je precizirao da NBS nema zadatak da štiti akcionarski kapital od gubitaka i od loših odluka uprave koju su vlasnici sami izabrali.\nDodao je da posao centralne banke nije, kao što se to čuje u javnosti, da štiti akcionarski kapital od gubitaka u poslovanju banke i akcionare od loših odluka izvršnog i upavnog odbora banke koje su sami vlasnici izabrali.\nNBS je, prema rečima Šoškića, izveštaj o kontroli boniteta i zakonitosti poslovanja Agrobanke dostavula Ministarstvu unutrašnjih poslova i Upravi kriminalisričke policije i očekuje da budu preduzete odgovarajaćue mere prema upravi te banke.\nNBS je od 2001 do 2012. godine oduzela dozvolu za rad od 28 banaka.


Kafana Stara Pesma Belgrade - Feel Serbia | Best taverns Belgrade\nKafana Stara pesma je otvorena krajem 2012. godine. Posle tri sezone zabave, postala je vodeći ugostiteljski objekat ovog tipa provoda u prestonici zabave.\nNalazi na Beogradskom sajmu, između Home centra i naplatne rampe za sajam, odmaknuta od gradske vrve, a opet u srcu Beograda – sa prostranim parkingom, u ulici Bulevar Vojvode Mišića broj 12. Nekada se na tom mestu nalazio restoran Bolero, a sada se ovde čuje kafanska pesma do ranih časova. Kafana Stara pesma radi 7 dana u nedelji, od 22h do 4h. I svako veče je petak veče!\nStara pesma ima kafanske stolove i barske stolove i može da ugosti 250 gostiju. Cigla i drvo dominiraju, što doprinosi toploj atmosferi. Ovu kafanu uglavnom posećuju nešto stariji gosti, tako da nećete sresti mnogo mlađe populacije. Iako Stara Pesma često nudi zabavu uz poznate ličnosti iz sveta muzike, treba napomenuti da su cene pića izuzetno niske, takoreći simbolične.\nKafana Stara pesma je poznata i ponosna na to što pruža impresivnu postavku napopuarnijih srpskih muzičara i pevača koji izvode tradicionalnu narodnu, exYu i folk muziku. Ukratko, Stara pesma pruža trenutni osećaj balkanskog duha i balkanskog ludila – našeg omiljenog! Posetiteovu kafanu, grantujemo da nećete biti razočarani i da ćete ovde provesti svoje najbolje noći.\nFeel Belgrade agencija je izabrala neke od najboljih kafana za izlazak kako bi približila deo noćnog života Beograda i upoznala klijente sa delom srpske kulture. Rezervišite svoje mesto jednostavnim klikom ili pozivom. Uživajte u čarima noćnog života Beograda.\nKafana Stara Pesma Belgrade - Vremenska prognoza i lokacija


Radionice u Zračku | Mreža ''NaUm''\nRadionice u Zračku\nTokom 2017. i 2018. godine, članovi Udruženja ”Zračak” su u saradnji sa članovima Udruženja građana ”Dobri ljudi” iz Valjeva, sproveli projekat ”Reakter”.\nOpšti cilj projekta je rehabilitacija osoba sa problemima mentalnog zdravlja putem:\nPlaniranja individualne strategije,\nJačanja ličnih kapaciteta u cilju podizanja radne sposobnosti.\nGlavne aktivnosti projekta odnose se na uspostavljanje i pokretanje tri vrste proizvodnje:\nKreativnu radionicu za reparaciju starog nameštaja,\nRadionica rukotvorina ima za cilj pokretanje proizvodnje predmeta pravljenih od drveta (ramovi za slike i fotografije, suveniri, kutije i korpe za cveće, drvene didaktičke igračake, ukrasni i drugi predmeti).\nPred novogodišnje praznike, korisnici Udruženja su pravili jelkice od drveta i ukrašavali ih raznolikim i kreativnim ukrasima, takođe izrađenim tokom radionica. Prodaja ovih simpatičnih prazničnih dekoracija održana je u Beogradu.\nTokom proleća 2018. godine, korisnici Udruženja su pravili saksije i svećnjake od drveta – dekupaž tehnikom, farbanjem i dekorisanjem pomoću raznih elemenata. Ovi proizvodi su izlagani na bazaru u Beogradu, početkom maja.\nRadionica za reparaciju starog nameštaja\nCilj Radionice za reparaciju starog nameštaja je da korisnici usluga mentalnog zdravlja steknu nova znanja i veština putem radnog angažovanja u stolarskoj radionici.\nU planu je da se učesnici radionica bave reparacijom i popravljanjem starog nameštaja za institucije, organizacije, poslovne korisnike i fizička lica sa teritorije Grada Valjeva. Kroz ovaj vid radnog angažmana, u okviru privredne delatnosti Udruženja, kreiran je i jedan od segmenata poslovanja koji će omogućiti finansijsku održivost aktivnosti udruženja i ostvarivanje benefita za korisnike usluga u zajednici.\nCilj Tkačke radionice je proizvodnja i prodaja ručno tkanih predmeta (šalovi, prostirke, tepisi malih dimenzija, prekrivači i ostali upotrebni predmeti od vune i reciklirane tkanine).\nTkačka radionica, pored radnog angažmana korisnika, ima za cilj i očuvanje i promociju starih zanata kroz koncept socijalnog preduzetništva.\nRealizaciju projekta ”Reakter” podržao je Caritas Srbije i delegacija Evropske unije kroz projekat „HUMAN RIGHTS PROMENE – HUMAN RIGHTS PROmotion in MEntal health NEtwork Carita“


EU: podrška turizmu - CorD Magazine EU: podrška turizmu - CorD Magazine\nEU: podrška turizmu\nTurizam je jedan od najteže pogođenih sektora od izbijanja Covid-19 pandemije na globalnom nivou. Trenutno se mala i srednja preduzeća u turizmu suočavaju sa akutnom krizom likvidnosti, sa gubicima koji su dostigli čak 85% za hotele, turoperatore i turističke agencije.\nStoga, međunarodni projekat „Podsticanje turističkog sektora u Evropi kroz digitalne alate i inovacije – DIGITOUR“ (Boosting the tourism sector in Europe through digital tools and innovation – DIGITOUR) pruža finansijsku i konsultantsku podršku za skoro 140 preduzeća iz 12 evropskih zemalja.\nRešenja za efikasno i održivo upravljanje\nDve vrste vaučera za unapređenje digitalnih projekata\nStoga će projekat DIGITOUR podržati mala i srednja preduzeća u turizmu kroz dve vrste vaučera, ciljajući različite nivoe digitalne zrelosti. Vaučer za unapređenje digitalnih veština i izgradnju kapaciteta je namenjen preduzećima koja su voljna da unaprede svoje znanje o digitalnim alatima i tehnologijama kako bi podstakli svoju konkurentnost i rast. Cilj je povećanje njihovog znanja kroz obuku i individualnu savetodavnu podršku. Inovacioni vaučer za saradnju je namenjen grupama malih i srednjih preduzeća koja žele da sarađuju na inovativnim nacionalnim ili transnacionalnim digitalnim projektima. Cilj je da se podstaknu inovativne ideje malih i srednjih preduzeća kako bi se poboljšali održivo upravljanje, ponuda proizvoda i usluga, marketing i promocija. Biće posebno podstaknuta prekogranična partnerstva u turistickom sektoru, kao i međusektorska saradnja sa dobavljačima inovativnih, digitalnih rešenja i novih tehnologija.\nEvropska komisija usvojila je godišnji program rada Evropskog odbrambenog fonda koji za 2022. godinu predviđa 924 miliona evra za ulaganje i odbrambene sposobnosti EU. Istovremeno,...\nEvropska komisija predložila je da se kršenje EU sankcija doda na listu kriminalnih dela kao i da se pojačaju mere o konfiskaciji imovine kriminalaca,...


Vlast tera građane na ulice - Društvo - Dnevni list Danas\nPočetna » Društvo » Vlast tera građane na ulice\nNovosadsko Udruženje Grupa za konceptualnu politiku\nVlast tera građane na ulice\nR. Balać29.10.2019. 21:29\nTrenutno se bavimo sa Nacrtom zakona o referendumu i narodnoj inicijativi, to je jedan od oblika neposrednog izjašnjavanja i učešća građana u političkim procesima – kaže Branka Ćurčić, jedna od osnivača novosadskog Udruženja Grupa za konceptualnu politiku, na pitanje šta ih trenutno najviše zaokuplja.\n– Od 2011. postojimo kao nevladino udruženje osnovano radi ostvarivanja interesa u oblasti razvoja samoupravljanja, demokratije i nove politike udruženja građana u Srbiji i šire. GKP nastoji da aktuelizuje politiku samoupravljanja u smislu ohrabrenja građana na autonomno političko samoorganizovanje i na neposredno učešće u upravljanju i odlučivanju u stvarima od zajedničkog i javnog interesa u lokalnim zajednicama – navodi Ćurčićeva.\nOna ističe da ti procesi uključuju komunikaciju sa institucijama lokalne uprave i jedan od najznačajnijih ciljeva GKP-a je organizovan rad na revitalizaciji 47 mesnih zajednica u Novom Sadu, kao najviših oblika uprave u lokalnim zajednicama, utoliko pre jer je Novi Sad potpuno centralizovan grad koji nema opštine, i kao takav je najveća opština u Evropi.\nZoran Gajić, takođe jedan od osnivača udruženja, dodaje da je GKP je sa komšijama u više navrata organizovao zborove građana – koji su institucije neposrednog učestvovanja građana u radu mesne i lokalne zajednice – kojim je rešeno više pojedinačnih problema sa kojima se građani susreću.\nU ovom trenutku, GKP se sa građanima bori za uspostavljanje principa otvorenosti mesnih zajednica u Novom Sadu, jer je slobodno učešće građana i inicijativa u njima zaustavljeno partijskom uzurpacijom ovih institucija lokalne samouprave.\n– Od pre tri godine, kako je SNS prezela vlast u svim mesnim zajednicama, nama se sprečava komunikacija sa savetima MZ, i ne dozvoljava da organizujemo zborove građana. Građani pokreću inicijative i predlažu da MZ sazove zbor, ali se rukovodstva oglušuju i ćute, a na inicijative građana ne odgovara ni predsednik Skupštine grada, koji je obavezan da sazove zborove na predlog građana – kaže Gajić.\nNa taj način, ističe on, građani se isključuju iz procesa odlučivanja o važnim pitanjima koja ih interesuju bilo da je reč o urbanističkim rešenjima, izgradnji garaža, seči drveća i parkovima, saobraćaju, izgradnji škola i vrtića i i drugim pitanjima.\nBranka Ćurčić i Zoran Gajić ističu da ih gradska vlast tretira kao opoziciju i za svoje delovanje, sem u oblasti kulture, ne dobijaju nikakvu pomoć i podršku.\nOni kažu da je GKP deo građanske kritičke javnosti koja deluje na osvešćivanju i osnaživanju građana da se uključuju u procese odlučivanja koja se tiču najkonkretnijih interesa i potreba Novosađana.\n– Vlast priznaje samo skupove koje ona organizuje. Umesto zborova oni pribegavaju sastancima sa nekim grupama sa kojima se dogovaraju o pojedinim pitanjima. To ne možebiti zamena za zborove građana. A time što sprečavaju održavanje zborova građana na predlog samih građana, vlast ljude tera na ulicu i oni se tamo sastaju, protestuju i artikulišu svoje zahteve – kaže Gajić.\nSagovornici Danasa napominju da se aktivizam građana ne svodi samo na izlazak i glasanje na izborima te prepuštanje političkim predstavnicima da odlučuju o svemu, kako bi to vlast volela, nego neposredno uključivanje u javne rasprave, tribine i skupove na kojima bi se dolazilo do najboljih rešenja.\nGKP su 2011. godine osnovali lokalni aktivisti u Novom Sadu koji su u tom trenutku bili i predsednici skupština stanara u zgradama u kojima žive. Problem održavanja zgrada i opstanka stambenog fonda, tj. politike stanovanja, tada je formulisan sledećom krilaticom: u poslednjih dvadeset godina smo ostali bez posla, a u narednih dvadeset ćemo ostati bez krova nad glavom! Od 2013. godine se rad GKP-a na pitanju povezivanja i organizovanja stanara i njihovih skupština odvija projektno, kroz projekat koji nosi naziv „Lokalne politike i urbana samouprava“. U okviru njega GKP je organizovao preko pedeset javnih događaja i diskusija sa stanarima i građanima, započeo sa razvojem Inicijative za udruživanje skupština stanara u Novom Sadu, i objavio 6 brojeva biltena STANAR u tiražu od 120.000 besplatnih primeraka.\nMesni forum je stalno mesto susreta i konsultacija sa građanima u prostorijama GKP-a u Novom Sadu, gde se na zajedničkim osnovama radi na artikulaciji zahteva i problema sa kojima se građani i udruženja suočavaju, i sada će biti usmerene na problem mesnih zajednica i prava učestvovanja u njihovom radu. Mesni forumi su zbog zatvorenih mesnih zajednica postali i ostali jedino mesto za okupljanje građana i generisanje lokalnih akcija.\nU vremenu koje GKP definiše kao permanentnu izbornu kampanju i kao svođenje politike ljudi na izbornu politiku i politike udruženih građana na reprezentativnu i parlamentarnu politiku, od izuzetne važnosti je boriti se za prostor za permanentnu politiku i aktivizam građana i njihovih udruženja, koje za GKP uključuje i ostvarenje prava građana da neposredno učestvuju u upravljanju javnim politikama od zajedničkog interesa. U tome se sastoji rad GKP-a na novoj politici udruženja građana, koja predstavlja autonomno političko organizovanje građana na distanci od države, što pre svega znači da su u pitanju udruženja građana koje država nije osnovala niti njima upravlja, ali i stalnu borbu za političko artikulisanje autentičnih potreba ljudi i njihovih udruženja. GKP je takođe članica Asocijacije Nezavisna kulturna scena Srbije (ANKSS) i jedno je od udruženja koja su se u junu 2016. godine okupila u Inicijativu Nezavisne kulturne scene Novog Sada kako bi delovale u pravcu rešavanja problema marginalizacije samoorganizovanih građana i poboljšanja uslova delovanja udruženja građana u oblasti kulture.\nInicijative građanaUdruženje Grupa za konceptualnu politikuNovi Sad


Centar za prava deteta sprovodi projekat "Deca povratnici u fokusu" u saradnji sa Deutsche Gesellschaft für Internationale Zusammenarbeit (GIZ) GmbH - Regionalni projekat "Socijalna prava za osetljive grupe", GIZ/CIM Program "Migracije za razvoj".\nCilj projekta "Deca povratnici u fokusu" je doprinos unapređenju položaja dece povratnika i ostvarivanju njihovih prava, kroz obezbeđivanje besplatne pravne pomoći prilagođene deci i uticaja na relevantne aktere u lokalnim sredinama, kako bi u svom radu koristili pristup baziran na pravima deteta i imali dete u fokusu.\nCentar za prava deteta koordinira Mrežu pružalaca besplatne pravne pomoći u oblasti prava deteta. Mreža je formirana decembra 2015. godine u okviru projekta "Unapređenje prava deteta kroz jačanje sistema pravosuđa i socijalne zaštite u Srbiji" koji je finansirala Evropska unija, a sprovodio ga je UNICEF u partnerstvu sa Ministarstvom pravde i Ministarstvom za rad, zapošljavanje, boračka i socijalna pitanja. Mrežu čine predstavnici civilnog društva, lokalnih vlasti i pravnih klinika iz različitih krajeva Srbije.\nU okviru projekta "Deca povratnici u fokusu" radiće se na daljem osnaživanju i jačanju kapaciteta predstavnika Mreže, a posebno onih članica koje gravitiraju ka mestima gde se beleži najveći broj dece povratnika, kako bi mogli da im pruže što kvalitetniju podršku.


Smene u Šahovskom savezu Beograda?\nČLANOVIMA SKUPŠTINE ŠAHOVSKOG SAVEZA BEOGRADA, ŠAHOVSKOJ JAVNOSTI I MEDIJIMA\nOsećamo potrebu da Vam se obratimo kao pokretači inicijative za raspravu o radu i glasanje o poverenju sadašnjem predsedniku Šahovskog saveza Beograda. Nemamo nameru da se krijemo – inicijativu su pokrenuli šahovski klubovi „Tadić“ i „Nestor“, šahovske porodice Nestorović i Tadić. Neskromno smatramo da nas u Beogradu gotovo svi prepoznaju, pre svega zbog činjenice da je svih devet članova naših porodica bezrezervno u šahu, a potom i po našim školama, po našoj „šahovskoj deci“, i zašto ne reći – po poštenom i predanom radu i odnosu prema drevnoj igri.\nHvala svima koji su, uprkos lošem vremenu, došli odlučni da podrže našu inicijativu i bili istrajni u tome do samog kraja. Na žalost, skupštinska većina koja je tog dana bila spremna za promene, naišla je protivno svim demokratskim načelima na nepremostivi bedem opstrukcije i bila svedok jalove četvoročasovne rasprave i odbijanja predsednika Skupštine ŠSB da na glasanje uopšte stavi naš predlog. Naglašavamo da je na ovaj način blokirao usvajanje novog dnevnog reda dovevši u pitanje usvajanje finansijskih izveštaja i time direktno ugrozio rad Saveza.\nPotpuno smo uvereni da bi na Skupštini 24. januara, nakon saslušanih argumenata za i protiv, najmanje 40 delegata diglo ruku za razrešenje predsednika Šahovskog saveza Beograda, gospodina Miodraga Rakića.U mnogobrojnim kontaktima sa predstavnicima šahovskih klubova, članova ŠSB, oslušnuli smo opšte neraspoloženje zbog lošeg rada i loše situacije u Savezu tako da nezapamćeno masovan odziv delegata za nas nije predstavljao iznenađenje.\nŠta želimo? Koje su naše primedbe na rad predsednika Šahovskog saveza Beograda?\nNije bilo davno, sve do sredine devedesetih, Beograd je uz Moskvu nazivan „šahovskom prestonicom sveta“. Razlog za to su bili superturniri „Investbanke“, turniri „Jugometala“, brojni vikend turniri, jaki klubovi poput višestrukih šampiona države Partizana, Beograd JIK-a, Crvene Zvezde, Agrouniverzala, Šahmatika ...\nDanas, nažalost, od svega toga nije ostalo ništa. Nema pomoći šahovskim školama, rejting turniri se raspisuju bez nagradnog fonda, nema kvalitetnog sistema takmičenja za juniore i kadete, lošim ligaškim sistemom se gase klubovi, o velikim takmičenjima da i ne govorimo... Jedina svetla tačka je turnir „Trofej Beograda“ u poslednje dve godine.\nO svemu ovome želeli smo da govorimo na protekloj Skupštini i u tome smo, uprkos jasno deklarisanoj većini, bili sprečeni. A onda su krenule glasine. Ko nama upravlja? Za čiji interes radimo? Koga ćemo sve otpustiti?\nKako bi izbegli sve špekulacije, želimo da budemo potpuno jasni:\n- Krivicu za loše stanje ne vidimo u kancelariji ŠSB, jer Savezom rukovode predsednik i Upravni odbor, a zaposleni u Savezu rade u okvirima mogućeg i zaslužuju naše poštovanje.\n- Naše nezadovoljstvo akumulira se u poslednjih godinu dana i nema nikakve veze sa poslednjim dešavanjima u Šahovskom savezu Srbije. Ne predlažemo promenu kadrova ŠSB u organima Šahovskog saveza Srbije, niti promenu njihove politike u tim organima.\n- Smatramo da su Šahovskom savezu Beograda potrebni tim i energija, koji će doneti nove ideje i svakako finansijska sredstva. Naš predlog je da na čelu tima i novi predsednik Šahovskog saveza Beograda bude internacionalni majstor Ivan Marinković, diplomirani pravnik, šahovski pedagog, osoba bez mrlje u životu i karijeri, koja uživa nepodeljenu podršku u šahovskom svetu uključujući i naše najbolje šahiste.\nZbog toga Vas pozivamo da još jednom odvojite jedan deo svog dragocenog vremena, podržite našu inicijativu i dođete na predstojeću Skupštinu 31. januara, iako još uvek ne znamo ni kada će Skupština tačno biti održana, ni kako će se zvati.\nPodržaćemo izveštaje koje treba usvojiti zbog funkcionisanja i finansiranja Šahovskog saveza Beograda. Glasaćemo za razrešenje Miodraga Rakića i sazivanje Izborne skupštine Šahovskog saveza Beograda.\nZnamo da će biti pritisaka, pokušaja promene „nedisciplinovanih“ delegata, ponuda, ali učinimo najvažniji korak jer – ZASLUŽUJEMO BOLJI ŠAHOVSKI SAVEZ BEOGRADA!


Košarkašice Crvene zvezde ubedljivo savladale Kragujevčanke (103:71) – Sport\nKošarkašice Crvene zvezde ubedljivo savladale Kragujevčanke (103:71)\nKragujevčanke su pretrpele još jedan ubedljiv poraz od beogradske Crvene zvezde u ovoj sezoni, ovoga puta na svom parketu, u odloženoj utakmici 12. kola Prve ženske lige Srbije – 71:103 (20:30, 14:28, 18:32, 19:13).\nKragujevčanke nisu uspele da pruže jači otpor favorizovanim gošćama iz Beograda, koje su delovale daleko odmornije i svežije u odnosu na ekipu trenera Nenada Milovanovića, što ne treba da čudi, s obzirom da je ovo bila četvrta uzastopna utakmica koju su košarkašice Radničkog odigrale u poslednjih desetak dana.\nVeć se u prvoj četvrtini videlo da će Šumadinke imati puno problema sa Zvezdinim zonskim presingom.\nOvaj problem je intenziviran na početku druge deonice, kada su igračice Nenada Milovanovića vezale nekoliko izgubljenih lopti i dozvolile „crveno-belim“ košarkašicama da se odlepe na dvadeset poena razlike (42:22).\nNastavio je Radnički da tone i u narednoj četvrtini, u kojoj je Zvezda stekla najubedljiviju prednost na utakmici (88:41). Iako je pitanje pobednika bilo već faktički rešeno, Kragujevčanke su nastavile da se bore, u želji da spreče rezultatski debakl.\nBeograđanke su ovom pobedom izbile na čelo tabele sa identičnim skorom kao i drugoplasirani Radivoj Korać (13-2), dok se Radnički bodovno izjednačio sa šabačkom Dugom na deobi devete pozicije.\nTakmičenje u Prvoj ženskoj ligi Srbije nastavlja se 16. januara, kada će košarkašice Radničkog ugostiti ekipu Radivoja Koraća.\nDomaća košarka, Košarka, VestiŽKK Crvena zvezda, ŽKK Radnički Kragujevac\nZvezdan Terzić: „Ciljevi premašeni, a stiže i četvrta titula u nizu!“\nEvroliga: Košarkaši Zvezde pobedili Panatinaikos (74:71)


RTCG - Radio Televizija Crne Gore - Nacionalni javni servis :: Svijet :: Iran prekršio nuklearni sporazum, biće posljedica\n05. 01. 2021. 21:32 >> 21:33 1\nEvropska komisija saopštila je danas da žali zbog toga što je Iran nastavio da obogaćuje uranijum za 20 odsto u svom podzemnom nuklearnom postrojenju. EK je navela da je Iran time prekršio nuklearni sporazum iz 2015. godine, ali da vjeruje da sporazum treba održati.\n"Krajnje smo zabrinuti zbog akcija koje je preduzeo Iran. Ovaj postupak je kršenje nuklearnih obaveza Irana i imaće teške implikacije", rekao je portparol EK na konferenciji za novinare, prenosi Rojters.\nOn je rekao da je postupak Teherana za žaljenje, ali da je od izuzetne važnosti da se "sporazum održi".\nOvo je najnovije kršenje sporazuma od Irana, koje je počelo 2019. godine kao odgovor na povlačenje Vašingtona iz sporazuma i ponovno uvođenje sankcija Teheranu.\nIran Evropska Komisija\nObezbijediti sveobuhvatan proces konsultacija\nEK se distancira od Astra Zeneke


DW: Sloboda medija – retka pojava u Srbiji - Sindikat novinara Srbije\nŠvajcarska radiotelevizija SRF na svom portalu piše o neslobodi medija u Srbiji pod naslovom: „Blic nije ono što je nekad bio“. „U Srbiji je“, piše odmah ispod toga, „sloboda medija retka pojava. Predsednik Vučić vrši pritisak na medije. To oseća i bulevarski list Blic koji pripada Ringieru“.\n„Situaciju slično vidi i Slobodan Georgiev iz BIRN-a, međunarodne mreže istraživačkih novinara sa Balkana. Kada danas otvorite novine, tamo ne možete da vidite imena novinara koji su tamo radili još pre nekoliko godina. Mnogi poznati autori nisu hteli da učestvuju u tom razvoju i otišli su, kaže Georgiev. Ali, mnogi čitaoci su okrenuli leđa tim novinama“.


Just Editor, Author at DWP-BALKAN\nHome Just Editor\nRat i ono poslije\nNama koji nismo pamtili socijalizam, ali ni sam rat, informacija o tom vremenu se dobijala usmeno poput epske pripovijesti koje su prenosili stariji, bazirane na njihovim sjećanjima, koja su isto tako bila romantizacija prošlosti. Ono što je obilježilo odrastanje moje generacije jeste bremeniti politički jezik (entiteti, kantoni, konstitutivni narodi, suživot). Sve su to bile apstraktne riječi za […]\nU zavisnosti od toga koga pitate, pre dve decenije je bio rat za slobodu ili sukob između države i gerilske grupe na Kosovu. Na ovaj način dve različite etničke zajednice, Albanci i Srbi, počinju da govore o svojoj krvavoj prošlosti. Obe strane su tokom godina pokušavale da razviju neutralniji jezik kada se govori o ovom periodu. Naročito[…]\nBalkan.Perspectives #19 – BHSC\nPodcast Balkanske perspektive je audio format forumZFD-a o suočavanju s prošlošću i mirovnom obrazovanju na zapadnom Balkanu. Podcast je proizveden na četiri jezika (albanski, BHCS, makedonski i engleski) od strane forumZFD ureda u Bosni i Hercegovini, Kosovu, Sjevernoj Makedoniji i Srbiji.\nKoliko je kritički način razmišljanja mladih u našem društvu?\nKao što je most važan za prelazak sa jedne strane reke na drugu, tako su važni mladi i njihova uloga za dalji napredak našeg društva. Svi cenimo vrednost bezbednog mosta koji nas štiti da ne upadnemo u reku. Ali šta to čini prelazak reke sigurnijim? Pretpostavljam da su to materijali od kojih je most sagrađen. Isto je[…]\nDalje od entuzijazma mladih\nDok sam razmišljao o tome kako da započnem ovaj članak, setio sam se kako se nakon revolucije ili puča 5. oktobra (u zavisnosti od toga kako to neko vidi), kada je Milošević bio izbačen iz politike, dogodila velika reaktivacija mladih negde sredinom 2006. godine sa referendumom o promeni Ustava Srbije i parlamentarnim izborima 2008. Ukoliko ovu situaciju[…]\nSnaga „Nastaviti dalje u životu“\nRat u Ukrajini traje već više od mjesec dana. Čula sam maloprije na jednom od televizijskih programa koji nas stalno izvještavaju o tome šta se dešava, da je preko 3 miliona ljudi izbjeglo iz zemlje. U prilogu su intervjuisali dva mlada čovjeka, koji nemaju više od 20 godina i koji su istakli da su im očevi ostali[…]\nUključiti mlade u razgovor o prošlosti – jedino rešenje za budućnost mira u regionu\nProces tranzicione pravde i suočavanja s prošlošću traje više od dvadeset šest godina. Međutim, čini se da mladima u Srbiji verodostojne informacije o ratnoj prošlosti, kao i procesu pomirenja država u regionu nisu dostupne. Sagovornici Balkan Perspectives-a saglasni su da velika odgovornost leži na institucijama, ali i medijima koji o ovim temama izveštavaju pristrasno, priklanjajući se dominantno[…]\nAngažovanje mladih u procesima pomirenja\nRegion Zapadnog Balkana je kroz istoriju bio veoma kompleksan. Prema nekim mišljenjima, Balkan je proizveo više istorije nego što može da konzumira, što je i izvorište odnosno casus belli brojnih konflikata devedesetih. Međutim, za druge kritičare, kulturni diverzitet predstavlja potencijalnu pretnju regionu. Diverzitet na Balkanu odnosi se na činjenicu da nijedna od šest zemalja nije etnički homogena[…]\nMladi – „ključni kvasac“ izgradnje mira i pomirenja na Balkanu\n„Ako želimo da dostignemo pravi mir u svetu, treba početi od mladih“, rekao je Mahatma Gandi. Isto se može primeniti u slučaju mira i procesa pomirenja na Balkanu. Mladi ljudi, rođeni tokom i nakon ratova u Jugoslaviji, upravo su oni koji mogu da igraju ključnu ulogu u izgradnji mira. Kada me pitaju zašto se bavim mirom i[…]\nSvetlana-Slapsak-26-februar-2022-trideset-godina-od-od-pocetka-brisanja-gradana-u-Sloveniji-1Download Foto: Iztok Dimc


Predstavnice Udruženja Centar za mame, Bebac.com, Srbija u pokretu i Roditelj razgovarale su danas sa premijerkom Anom Brnabić i predstavnicima Ministarstva za rad o zahtevima koje su ranije iznele, a odnose se na to da izmenjeni Zakon o finansijskoj podršci porodici sa decom bude pravedniji za zene koje rade i planiraju potomstvo.\nTa četiri udruženja, između ostalog, u peticiji“ Bravo za mame“ zatražila su pravedniji obračun plata za porodilje u skladu sa brojem meseci u kojima su radile, tako da nijedna žena nema manju naknadu od minimalca.\nSmatraju da nijedna žena tokom porodiljskog odustva i nege deteta godinu dana, kad prima nadoknadu ona ne bi smela da bude niža od republičkog minimalca i da obračunski period treba da obuhvata 12 meseci, umesto sadašnjih 18.\nIstiču da izmene tog zakona moraju da omoguće da mame preduzetnice imaju ista prava koja ostale zaposlene mame, kao I da obračun naknade zarada za one koje imaju veća primanja od tri prosečne plate, a kojih nema mnogo u Srbiji, takođe bude pravedniji.\nU video obraćanju na Fejsbuk profilu nakon sastanka istakle su da su zadovoljne time što ih je premijerka saslušala i obećala da će detaljnije razmotriti njihove zahteve i finansijske aspekte tog zakona.\nJovana Ružičić iz Centra za mame rekla je da su na sastanku pored premijerke prisustvovali i predstavnici Ministarstva za rad koji su takođe izneli proračune u vezi ovog zakona.\n“Srećni smo da su nas čuli, nadamo se da će uvažiti naše predloge I uverevamo sve da nećemo ovde stati pa ćemo tako u narednih nekoliko sati početi sa našom novom akcijom kao podsećanje koliko je važno da se poštuju prava mama”, rekla je Ružičić.\nAna Babović iz Udruđenja “Srbija u pokretu” rekla je da je važno to što je premijerka “i sama prepoznala nepravdu sa kojom se suočavaju mame preduzetnice, ali I one koje imaju primanja veća od tri prosečne plate”.\n“Prepoznato je da nije fer da žene koje plaćaju poreze I doprinose za pet plata dobijaju tri. Premijerka nam je obećala da će nastaviti da razmatra finansijske efekte ovog zakona pa se nadamo da će prepoznati da je važno da radne mame budu podržane tokom porodiljskog jer je to način da podržimo natalitet u Srbiji” rekla je Babović.\nI predstavnice ostala dva udruženja takođe su ukazale da su stekle utisak da je premijerka razumela šta su glavni problemi na koje ukazuju.\n“Tražimo da se poštuju radna prava zaposlenih žena koje žele da se ostvare kao majke” poručile su u video poruci predstavnice udruženja.


Organizovan prvi sajam kompanije “Agromarket” u Inđiji - Sremski Portal\nJedna od najuspešnijih srpskih kompanija Agromarket otvorila je 13. kućni sajam alata i opreme iz agro i garden sektora.\nOvaj kućni sajam predstavlja i nezvanični početak trgovanja u agro biznisu. Pored domaćih, sajam su do sada posetili kupci i kooperanti iz preko 20 evropskih zemalja.\nNa poziv organizatora sajam je posetio predsednik opštine Inđija Vladimir Gak koji je izrazio zadovoljstvo što se ovako važan događaj organizuje u Inđiji, i to baš u kompaniji Agromarket koja je svoj magacinski pogon otvorila u martu 2018. godine kada je prisustvovala i premijerka Srbije Ana Brnabić.\n„Ono što Agromarket nudi je po kvalitetu rame uz rame sa najpoznatijim svetskim proizvođačima ove vrste proizvoda“, rekao je Gak i dodao da su za Inđiju veoma važni ovakvi događaji kada privrednici iz raznih zemlja dolaze baš ovde.\n„Važno je da privrednicima koji dolaze budemo prepoznatljivi kao povoljno mesto za privredu i poslovanje, i što da ne, da se odluče da svoje pogone otvore baš ovde.“\nKompanija Agromarket već 13 godina organizuje ovakav vid okupljanja privrednih subjekata iz sveta agronomije koji su preuzeli kao primer dobre prakse velikih multinacionalnih korporacija.\nKoristimo priliku da našim stranim partnerima prikažemo, sem novih proizvodnih kapaciteta, i novi asortiman robe za 2020. godinu. Kupci su oduševljeni i mogu reći da ovogodišnji sajam protiče u odličnoj atmosferi- rekao je direktor garden sektora kompanije Agromarket Dragan Dragićević.\nOvogodišnja sajamska manifestacija održava se prvi put u prostoru Logističkog centra Inđija, pa će poslovni partneri i posetioci sajma moći da pored sajamske postavke, prate i rad u centru. Sajam je otvoren 17. februara i trajaće do petka 21. februara.\nSremski Portal / Opština Inđija / Foto: Opština Inđija


Izetbegović namerava da se sastane sa Vučićem, mnogi u Sarajevu protiv - Politika - Dnevni list Danas\nPočetna » Vesti » Politika » Izetbegović namerava da se sastane sa Vučićem, mnogi u Sarajevu protiv\n„Nismo još precizno dogovorili sastanak. Postoje otpori mom odlasku na taj sastanak, ali ja ću otići na svaki sastanak koji može da spreči loš scenario i ako mogu da utičem da se stvari smire i idu u pravom smeru“, rekao je Izetbegović sinoć za Televiziju Federacije BiH (FTV).\nUpitan da li će sastanak biti u Banjaluci, Beogradu ili Sarajevu, izetbegović je naveo da mu to nije važno.\n„Neće mi pasti kruna sa glave ako odem u Beograd. Nameravam da razgovaram i postignem ovo što sam kazao, da ne dođe do konflikta, da jedni druge bolje razumemo, da uskladimo interes“, naveo je lider SDA.\nDodao je da bi BiH bila „skoro pa normalna zemlja“, pred vratima EU i u NATO, da nije politike srpskog člana Predsedništva BiH Milorada Dodika i njegovog Saveza nezavisnih socijaldemokrata.\nPredsedavajući Predsedništva BiH Željko Komšić protivi se sastanku Izetbegovića i Vučića.\n„Rekao sam mu da to ne radi“, naveo je Komšić.\nPoslanik Doma naroda Parlamentarne skupštine BiH Denis Bećirović, iz Socijaldemokratske partije BiH, takođe smatra da bi Izetbegović odlaskom na sastanak u Beograd načinio veliku grešku.\nPredstavnica Naše stranke Sabina Ćudić rekla je da bi Izetbegović odlaskom na sastanak sa Vučićem „ponizio i banalizovao institucije države BiH jednako koliko i Dodik“.\n„Nema te institucionalne osnove koja Izetbegovića kvalifikuje za susret te vrste, osim u njegovoj uobrazilji da je lider Bošnjaka. Izetbegović time zapravo ponižava i Bošnjake, jer su oni pokazali da nisu ni politički ni ideološki monolitan narod, već izrazito pluralan“, kazala je Ćudić.\nDodala je da Izetbegović, pristajući na susret sa Vučićem u svojstvu lidera Bošnjaka, legitimiše i Vučića kao lidera svih Srba.\n„Time i budućnost Srba iz Bosne i Hercegovine dodatno veže za Srbiju, samim tim i teritoriju BiH koju dominantno nastanjuju Srbi“, navela je.\nĆudić je ocenila da će Izetbegović sa Vučićem razgovarati o „spasavanju Dodika od njegove moguće propasti“ i da će posetom Beogradu prikazati predsednika Srbije kao najvećeg mirotvorca na Balkanu.


Naslovna - Cefe BiH\nUspostavljeno Lokalno partnerstavo za zapošljavanje Centar i Novo Sarajevo\nOpština Novi Grad: Javni poziv za učešće u Programu podrške preduzetništvu 2022\nJavni poziv: DIGITALNI MARKETING ZA MALE BIZNISE\nDoboj – Javni poziv za učešće u Programu podrške preduzetništvu 2022\nPočela realizacija projekta #GledajSvojaPosla\nGrad Gračanica – Javni poziv za učešće u Programu podrške poduzetništvu 2022\nPOZIV ZA PREDUZETNIKE SA PODRUČJA KANTONA SARAJEVO\nCefe BiH uspješne priče\nPri svakodnevnim poslovnim aktivnostima često se prisjetim naučenog tokom CEFE treninga. Posebno korisna bila mi je vježba koja se tiče organizacije resursa, a koja oslikava suštinu prosječnog dana jednog preduzetnika.\nMetodologija CEFE treninga bila je potpuno drugačija u poređenju sa drugima, sve se učilo kroz praktične primjere i raznolike vježbe. Pažnja se usmjeravala na detalje koje često ne primjećujemo u poslu, a veoma su značajni za dalji razvoj nešeg biznisa.\nCEFE treninzi su uveliko doprinijeli kvalitetu konsaltinga kojim se bavim, te uticali na razvoj mojih ličnih i preduzetničkih vještina. Uticaj iskustava i kompetencija koje sam stekla na CEFE treninzima na moj svakodnevni život podstakli su me da pohađam i CEFE Trening za trenere.


Bez policijskog časa subotom, kineski Sinofarm stiže u subotu – TVTeuta\nBez policijskog časa subotom, kineski Sinofarm stiže u subotu\nPrej tvteuta12:30 29 April 2021\nNa konferenciji ministarstva zdravlja i Instituta za javno zdravlje, Ministarka zdravlja Jelena Borovinić Bojović saopštila je da će nešto više od 200.000 doza kineskih Sinofarm vakcina u Crnu Goru stići 1. maja.\n„Kad je riječ o masovnoj vakcinaciji, očekujemo da ona započne u utorak 4. maj. Tada bi trebalo da svih 140 punktova u Crnoj Gori započne masovnu imunizaciju kineskom vakcinom, a revakcina AstraZenekom se nastavlja. Što se tiče novog kontingenta AstraZeneka, rečeno nam je iz Covax da će to biti posljednja nedjelja aprila, ili prva nedjelja maja“, istakla je ministarka, i dodala da očekuje dobar odziv za masovnu vakcinaciju, a da se uskoro očekuje i dolazak ruskih vakcina Sputnjik V.\nOna je saopštila da policijski čas između subote i nedjelje neće važiti, ali će nastaviti da važi svih narednih dana. Zabrana međugradskog saobraćaja ostaje na snazi.\nDirektor IJZ dr Igor Galić kazao je da epidemijska kriza pokazuje najbolji nivo u odnosu na septembar i tokom cijelog drugog talasa, što je, kako je rekao, rezultat sprovedenih mjera, ali i njihovom poštovanju od strane građana.


Nevladine organizacije ne smiju da budu dekor evropskih integracija Crne Gore | EUME\nNaslovnica Info Press info Nevladine organizacije ne smiju da budu dekor evropskih integracija Crne Gore\nNevladine organizacije ne smiju da budu dekor evropskih integracija Crne Gore\nNevladine organizacije ne smiju da budu dekor evropskih integracija Crne Gore, a o uspjehu procesa moći će da se govori kada Vlada njihov rad i predloge suštinski uvaži, poručeno je na konferenciji o iskustvima NVO u integracijama.\nGlavni pregovarač Crne Gore sa EU, Aleksandar Andrija Pejović kazao je da je, od 1.256 ljudi koji rade u okviru pregovaračkog procesa, 292 predstavnika civilnog sektora.\nOn je dodao da se u pregovaračkim radnim grupama nalazi 52 predstavnika NVO-a.\n„Kroz 23 i 24 poglavlje je možda bilo najočitije, najaktivnije i sigurno najglasnije učešće NVO-a“, naveo je Pejović.\nOn je kazao da su u novoj IPI II, koja je stupila na snagu prošle godine, primjenili pristup formiranja sektorskih radnih grupa gdje se, kako je objasnio Pejović, nalazi devet predstavnika NVO.\nPrema njegovim riječima, činjenica da u Crnoj Gori, prvi put i prvi u regionu, predstavnici NVO učestvuju u progamiranju tehničke i finansijske pomoći govori o tome da se pokušalo ići otvorenim putem i uvezivanjem svih djelova društva.\n„Nedostatak u Crnoj Gori je vrsta mehanizma koje bi NVO stvorile same za sebe i imale tu vrstu kanalisanog načina komunikacije prema Vladi-tijelo koje bi objedinjavalo sve NVO i izlazilo sa preporukama i sugestijama koje bi bili sintetičkije predloženi u integrativnom dijelu ulaska u EU, ali i drugim Vladinim politikama“, zaključio je Pejović.\nIzvršna direktorica Centra za razvoj nevladinih organizacija (CRNVO), Ana Novaković kazala je da se u crnogorskoj javnosti, od trenutka kada je Vlada aktivno zakoračila u pristupni proces, zaboravilo ko su bili prvi promoteri i zagovarači evropskih vrijednosti.\nPrema njenim riječima, to su, mnogo prije Vlade i Parlamenta, bile i ostale NVO koje su započele borbu za vladavinu prava, zaštitu ljudskih prava, zabranu diskriminacije i sve druge vrijednosti koje su temelj Evropske unije.\n„NVO ne smiju biti dekor procesa, a jedino kada se Vlada pobrine da rad i predloge nevladinog sektora suštinski uvaži moći ćemo da govorimo o uspjehu ovog procesa“, poručila je Novaković na konferenciji „Iskustva NVO u procesu evropske integracije Crne Gore: Postignuća i izazovi”.\nOna je podsjetila da je crnogorska Vlada omogućila učešće predstavnika NVO u radne grupe za pripremu poglavlja što je, kako je dodala Novaković, svojevrsan presedan u dosadašnjem iskustvu država koje su pristupale EU.\nBoris Marić iz Centra za građansko obrazovanje ocijenio je da proces evropskih integracija mora da ima mnogo veći nivo inkluzivnosti.\n„Nismo u potpunisti zadovoljni onim što se dešava u Radnim grupama, zato što nismo uspjeli da definišemo osnovno pitanje-ulogu predstavnika NVO u tim grupama“, poručio je Marić.\nJovana Marović iz Instituta Alternativa, govoreći o transparentnosti, ocijenila je da postoji neravnopravna pozicija NVO predstavnika u Radnim grupama, navodeći da oni imaju selektivan pristup informacijama.\n„Vlada ipak ima šta da krije, odnosno kanali komunikacije trenutno omogućavaju Vladi da neke bitne informacije vezane za proces krije od članova Radne grupe NVO sektora, pa i od druge zainteresovane i stručne javnosti“, ocijenila je Marović.\nOna je objasnila da je riječ o komentarima Evropske komisije (EK) na ključne zakone i zakonodavstvo, izvještajima ekspertskih misija EK i promjeni u pregovaračkoj strukturi.\nNataša Kovačević iz Green Home-a kazala je da je u Radnoj grupi koja se bavi poglavljem životnom sredinom četiri predstavnika NVO sektora.\nOna je dodala da, pored te NVO, ostala tri predstavnika ne dolaze na sastanke Radne grupe što, kako je ocijenila Kovačević, govori o nezainteresovanosti NVO o tom pitanju.\n“Broj sastanaka koji je dosad održan unutar te pregovaračke grupe je mali, a ti sastanci su neredovni, a u posljednjem periodu se nisu održavali”, kazala je Kovačević, navodeći je jedan od najvećih problema to što ne znaju o čemu će da se razmatra i raspravlja na svakom sljedećem sastanku.\nGoran Đurović iz koalicije NVO “Saradnjom do cilja” kazao je da ne vidi bilo kakvu prepreku da u svim IPA projektima, u kojima su nosioci u implementaciji projekata državni organi i institucije, ne budu uključeni predstavnici NVO.\n„Mi sada imamo pogrešnu situaciju-realizuju se projekti koje vode državne institucije i organi i u njima se vrši obuka samo ljudi koji rade u tim institucijama“, zaključio je Đurović.\nKonferenciju je organizovao CRNVO u saradnji sa Udruženjem za promociju ljudskih prava i medijskih sloboda CENZURA PLUS iz Splita, uz podršku programa Evropa za građane.


Foto: Arhiva | Pašalić: Vlada podržava preradarstvo\nSrna 08.07.2020 14:23 15:27\nSRBAC - Vlada Republike RS učinila je zaokret kada je riječ o podsticajnoj politici u peradarstvu i ove godine prvi put izdvojila značajna sredstva kako bi podržala kapitalne projekte u oblasti prehrambene industrije u poljoprivredi, izjavio je ministar poljoprivrede, šumarstva i vodoprivrede RS Boris Pašalić, nakon što je sa ministrom finansija Srpske Zorom Vidović posjetio preduzeće "Perutnina Ptuj S" u Srpcu.\nOn je precizirao da je riječ o 65 zahtjeva koje će resorno ministarstvo podržati sa 35 odsto njihovih investicija u narednom periodu u oblasti poljoprivrede.\nOn je rekao da polovinu te količine preradi ovaj proizvodni pogon u Srpcu, dok drugi dio otkupljuju manja preduzeća u Federaciji BiH.\nPašalić je rekao da ohrabruje činjenica da se u ovom proizvodnom pogonu radi na proširenju proizvodnih kapaciteta i na prečišćivaču otpadnih voda.\nOn je rekao da je na sastanku bilo riječi i o izgradnji lokalnog vodovoda do ove fabrike i dijela opštine Srbac, koji bi finansijski trebalo da pomogne Vlada Republike Srpske.\nPašalić je naveo da je problem u ovoj fabrici rješavanje pitanja životinjskog otpada, koje je Vlada Srpske zakonski riješila, dok FBiH nema takav zakon, "niti želi da ga ima".\nOn je rekao da je za Republiku Srpsku "Peritnina Ptuj S" važan pogon kojeg Vlada i resorno ministartsvo žele da podrže.\n"Ova firma služi kao generator proizvodnje u oblasti peradarstva jer za sebe veže više od 100 kooperanata. Za nas je važno da se ovaj obim proizvodnje povećava u narednom periodu", naglasio je Pašalić.\nOtkupna cijena malina bi mogla biti veća od tri KM\nPašalić je rekao da se u Srpskoj popravlja stanje u sektoru malinarstva i očekuje da će otkupna cijena tog voća u ovoj godini biti veća od tri KM po kilogramu.\nPašalić je izrazio nadu da će ovogodišnja otkupna cijena maline od tri i više KM biti prihvatljiva za poljoprivredne proizvođače i da oni sa tom cijenom mogu da se uklope na tržištu.\nOn je rekao da Republika Srpska proizvodi šest puta više maline nego što su njene potrebe i da se ostatak izvozi, u većim količinama.\nPašalić je rekao da svi proizvođači maline mogu da računaju na podršku resornog ministarstva za kapitalne investicije, opremu, mehanizaciju i podizanje novog zasada.\nPoljoprivrednik Dragiša Knežević, koji se petu godinu bavi malinarstvom i ima zasađena dva hektara maline, očekuje da će ovogodišnja otkupna cijena ovog voća premašiti tri KM.\nNakon posjete ovom malinjaku, ministri Pašalić i Vidović sastali su se u Kukuljama kod Srpca sa poljoprivrednicima sa područja ove opštine.\nPašalić je novinarima rekao da je zadovoljan sektorom povrtarstva u Srpcu, te da je sa poljoprivrednicima razgovarao o organizaciji otkupa i daljeg plasmana povrtarskih proizvoda iz ove lokalne zajednice na tržište.\nStevo Pašalić Srbac


Amela Terzić: Nadam se da ću osvojiti titulu i kao seniorka\nJuniorska prvakinja Evrope u krosu Amela Terzić rekla je da je osvojeno zlato u Budimpešti ključ njene dalje karijere u konkurenciji seniorki.\nTrener Zilkić istakao je da se Amela u Budimpešti borila u konkurenciji najvećih kros imena Evrope i da je u dramatičnoj završnici pobedila favortikinju, prošlogodišnju pobednicu Emeliju Gorecki.\n"Amela je nagovestila da će se u nastavku karijere boriti za najviši presto, ne samo u Evropi, nego i svetu", rekao je Zilkić.\nOn je istakao da kontinuitet dobrih nastupa Terzićeve potvrdjuje da će ova atletičarka i u seniorskoj konkurenciji dostići evropski i svetski vrh.\nPredsednik Atletskog saveza Srbije (ASS) Veselin Jevrosimović istakao je da je zlatna medalje Terzićeve u Budimpešti najbolja uvertitra za šampionat Evrope koji će se sledeće godine održati u Beogradu.\n"Nema lepeseg kraja godine od ovoga. Ovo je istovremeno Amelina najbolja juniorska godina, a sledeće imaće šansu da se dokaže na seniorskom EP u Beogradu", rekao je Jevrosmović.\nSelektor Slobodan Popović istakao je da uspeh Terzićeve ne znači da treba da budemo nerealni u pogledu uspešnosti rezultata celokupne reprezentacije.\n"Amelina priča je bajkovita, ona je završila sjano juniorsku karijeru i očigledno je da ovaj dvojac ima snagu i svakako podršku ASS da nas obraduje i u seniroskoj konkurenciji", rekao je Popović.\nOn je podsetio da se Sonja Stolić posle nezgodne povrede tetive vratila na stazu zauzevši 20. mesto u Evropi, dok je Olivera Jevtić bila 26.\n"To je daleko od onoga što je potrebno da se uhvatimo u koštac sa elitom. Sad je na nama da napravimo plan za prvensto Evrope 2013", poručio je Popović.\nGeneralni sekretar ASS Slobodan Branković istakao je da je sa ponosom preuzeo zastavu evropske atletike u Budimpešti.\n"Sjajno je što smo gledali našu atletičarku kako pobedjuje i penje se na postolje, a onda i slušali našu himnu", rekao je Branković i poručio da će se Savez potruditi da vrhunski organizuje idući šampionat Evrope u krosu.


RTS :: "Potrebno da žene budu aktivni učesnici i potencijal regionalnog razvoja"\nDruštvo "Potrebno da žene budu aktivni učesnici i potencijal regionalnog razvoja"\nutorak, 09. okt 2018, 13:21 -> 13:39\nJadranka Joksimović je u Vladi Srbije navela da današnje uručivanje ugovora i sve što Vlada radi na tom polju u Srbiji, opštinama i gradovima zaista pokazuje kolika je važnost rodne ravnopravnosti i potreba da žena bude aktivni učesnik i potencijal održivog ekonomskog i regionalnog razvoja.\n"Ekonomski osnažiti ženu to nije samo pitanje finansijske održivosti, već njenog boljeg društvenog i ukupnog polažaja i na kraju onoga što mislim da nažalost žene posebno u ruralnim krajevima još nemaju, pitanja dostojanstvenog načina života i uposlenja sopstvenih potencijala, veština i mogućnosti", rekla je ministarka.\nPrema njenim rečima, ugovori uručeni predstavnicima civilnog društva, opština i gradova, finansirani iz IPA fonodova imaju za cilj poboljšanje sveukupnog položaja žena.\n"Ugovori imaju za cilj poboljšanje ne samo socijalnog položaja žena, iako žena u Srbiji nije i ne sme da bude socijalna kategorija, već aktivni učesnik i potencijal održivog ekonomskog i regionalnog razvoja, a na čemu nismo dovoljno radili decenijama unazad", rekla je Joksimovićeva i ocenila kao značajno to što su se poslednih godina svi važni činioci od Vlade Srbije, do međunarodnih organizacija, poput UN i civilnog sektora ujedinili oko tog važnog pitanja.\nJoksimovićeva je podsetila i da je zadatak Vlade Srbije da omogući institucionalni okvir i novac iz budžeta, ali i svih dostupnih fondova i izvora, pogotovo EU, ali i drugih bilateralnih partnera.\nVažno je, kako je dodala, da prepoznamo da lokalna samouprva mora da koristi novac ne samo iz budžeta, već i iz fondova koji su nam na raspolaganju kao zemlji kandidatu.\nTo znači malo više truda, investiranja u specifična znanja, pripreme za aplikacije i pisanje projekata, ali i više sredstava za održivi razvoj na lokalu, kaže ministarka.\nJoksimovićeva je dodala da je rodna ravnopravnost deo Agende 2030. čije će rezultate naredne godine u UN prestaviti presednik Srbije Aleksandar Vučić kroz dobrovoljni nacionalni izveštaj o ispunjavanju ciljeva održivog razvoja.\n"Sve to nesumnjivo daje najvažniji okvir i za ono što radimo na polju EU integracija, kroz poglavalja i standarde koje usvajamo, a jedan od najvažnijih elemenata je postizanje društva jednakih šansi i rodne ravnopravnosti", rekla je ministarka.\nŠef delegacije EU Sem Fabrici podsetio je da je sa ministarkama Jadrankom Joksimović i Zoranom Mihajlović 8. marta ugovorio taj projekat iz koga je iz IPA fondova obezbeđeno dva miliona evra.\nDodao je da je to prvi takav projekat u regionu i da to potvrđuje da Srbija opet preuzima liderstvo u ovom delu Evrope.\nSkupu su prisustvovali i zamenica direktora UN Women u Srbiji Jelena Milovanović, državni sekretar i u Ministarstvu građevinarstva, saobraćaja i infrastrukture Imre Kern i pomoćnik ministra Veljko Kovačević.\n(utorak, 09. okt 2018, 14:35)\nBez rodne, polne i svih ostalih ravnopravnosti ne možemo napredovati i ići dalje...demokratija je kičma svakog uspešnog društva!\n(utorak, 09. okt 2018, 14:05)\nSrbija konačno vidi kolika je važnost rodne ravnopravnosti i potrebe da žena bude potencijal, pa i pokretač ekonomskog razvoja zemlje. Čine se i koraci u tom smeru .\n(utorak, 09. okt 2018, 13:59)\nTo je zaista važno da se ekonomski potpuno osnaži I naša država, a i žene. Žene trebaju da se bave politikom jer su osetljivih za razliku od muškaraca i žena će pre doneti zakone koji će biti našem društvu podjednako važne.


Počela isplata penzija - NTV Arena\nU Republici Srpskoj danas je počela redovna isplata penzija za februar.\n“Isplatom penzije za februar obuhvaćeno je ukupno 269.970 korisnika prava, od kojih je 219.804 u Republici Srpskoj, a van Republike 50.166 korisnika prava. Za isplatu penzije za februar potrebno je 106,37 miliona KM u neto iznosu, odnosno 105,08 miliona KM u bruto iznosu”, , saopšteno je iz Fonda za penzijsko i invalidsko osiguranje /PIO/ Republike Srpske.\nIz Fonda PIO naveli su da prosječna penzija iznosi 431 KM i čini 41,38 odsto prosječne plate u Republici Srpskoj.\n“Iznos najniže penzije za staž od 40 i više godina je 441 KM i čini 42,33 odsto prosječne plate u Republici Srpskoj. Za puni staž osiguranja od 40 godina prosječna penzija za februar iznosi 636 KM, što čini 61,05 odsto od prosječne plate u Republici”, navedeno je u saopštenju.\nIznos najviše penzije za februar u Republici Srpskoj je 2.268 KM.\n“Prihod po osnovu doprinosa za penzijsko i invalidsko osiguranje u februaru iznosio je 89,36 miliona KM. Strukturu korisnika prava za februar čine starosne penzije sa 60,02 odsto, porodične sa 26,83 odsto, invalidske sa 13,07 odsto, te ostala prava sa 0,08 odsto”, naveli su iz Fonda PIO.\nTags: bijeljina, fond pio, penzija, penzije, rs, zemlja\nProizvodnja duvana na izdahu


Dijana Janković biografija – Poznati.info\nDijana Janković je srpska pevačica koja je postala poznata nakon pobede na festivalu u Vrnjačkoj Banji. Pevačica iza sebe ima nekoliko hitova s kojima je postala jedna od popularnijih, ali i kontroverznih pevačica u Srbiji.\nDijana Janković je rođena 22. jula 1988. godine, a već je kao dete maštala da postane slavna pevačica. Završila je Megatrend fakultet, govori četiri jezika i direktor je kompanije DSTV Multimedia do.o. koja se bavi IP tehnologijama.\nOsim što je svi znaju kao pevačicu Dijana je ostala zapamćena i kao rođaka slavne teniserke Jelene Janković. Pevačica je izjavila kako joj je strina Snežana zabranila da govori svima kako su ona i Jelena u rodu, kako zbog svog posla tako i zbog načina oblačenja.\nDijana je sa pevanjem počela 2010. godine kada je pobedila ne festivalu Vrnjačka Banja. Tamo je nastupila sa pesmom „Jaka“ posle čega je ubrzo snimila i spot gde glavnu ulogu ima poznati voditelj Vladimir Stanojević.\nPosle pesme „Jaka“ Dijana je snimila još jedan hit „I opet tebe volim“ koji je privukao pozornost mnogih. Pevačica je dosada sarađivala samo sa poznatim imenima na muzičkoj sceni kao što su Kiki Lesendrić, Marina Tucaković i ostali.\nNakon pesme „Maksimalno moj“ Dijana je postala popularna pevačica koja je potvrdila status zvezde. Osim pevanjem Dijana se oprobala i kao manekenka pa je tako bila i zaštitno lice za Suzanu Perić. Dijana je venčana za Danijela Rokvića.


Skijališta Srbije o novoj ski sezoni – KOPAONIK\nSkijališta Srbije o novoj ski sezoni\nBy BS 3 decembra, 2014 14:11\nDirektor Skijališta Srbije Dejan Ljevnaić kazao je na koferenciji za novinare povodom promocije nove zimske sezone, da ove godine skijaše u Srbiji očekuje puno novina, poput najmodernije šestosedne žičare na lokacijama Krčmar i Gvozdac na Kopaoniku.\nNa stazi Gvozdac produžena je staza za 400 metara, a produžen je i ski lift „Malo jezero“, kako bi skijaši lakše došli do staze Sunčana dolina, kazao je Ljevnaić u Turističkoj organzizaciji Srbije (TOS).\nOn je dodao da će na lokaciji Jaram na Kopaoniku, biti postavljena pokretna traka, kako bi se ski centar povezao sa stazama na Gobelji.\nU toku ovogodissnje zimske sezone biće organizovane i promotivni vikendi, naveo je Ljevnaić, kada će skijaši moći da kupe trodnevni i četvorodnevni ski pas sa popustima. Za otvaranje skijaške sezone „Ski opening“ 4. decembra na Kopaoniku, prema rečima Ljevnaića, svi smeštajni kapaciteti su rasprodati i očekuje se oko 20.000 gostiju.\nOn je istakao da su planine u Srbiji „i dalje ubedljivo najjeftinije u regionu“, precizirajući da šestodnevni ski pas na Kopaniku, za kojim vlada najveće interesovanje, košta manje od 100 evra, dok isti ski pas u regionu, u Bugarskoj u Banskom, koji ima približno kilometara staze kao Kopaonik, košta 160 evra.\nPotpredsednik poslovnog Udruženja hotelsko – ugostiteljske privrede (HORES) Aleksandar Vasilijević kazao je da su najznačajniji ski centri u Srbiji opremljeni sistemima za večtačko osnežavanje, što je dobar primer saradnje javnog i privatnog sektora.\n„Srpske planine postaju sve popularnije turističke destinacije, a u planinskim hotelima sve je više gostju iz zemalja u regionu, koji mogu da stanu rame uz rame sa evropskim ski rezortima“, istakao je Vasilijević.\nDirektorka TOS Gordana Plamenac kazala je da su uz pomoć javno-privatnog partnerstva napravljeni značajni pomaci u promociji Srbije kao povoljne turističke destinacije, precizirajući da je u te svrhe za period od 13. novembra do 4. januara, TOS uložio 2,5 miliona dinara, a isto toliko i HORES.\nKako je precizirala, postavljeno je 128 bilborda u Srbiji, Rumuniji, Bugarskoj, Republici Srpskoj, Hrvatskoj i Crnoj Gori. U devet gradova Srbije u autobusima se puštaju zimski spotovi TOS-a, kao i video spotovi i dzinglovi na TV i radio stanicama, koji pozivaju turiste u planine, kazala je Plamenac.\nnaivni 9 decembra, 14:48\nBilbordi su postavljeni u Bosni I Hercegovini, jer je ona država, a RS je bosanskohercegovački entitet.\nMihajlo 21 decembra, 12:19\nBilbordi su postavljeni u Republici Srpskoj, nisu u Bosni, ni u Hercegovini, lepo je napisano.


Izrael poslao dodatne tenkove na granicu Gaze u očekivanju novih sukoba\nBeta 5. maja 2019. 11:10\nIzraelska vojska poslala je danas dodatnu tenkovsku brigadu na granicu pojasa Gaze i pripremila se za nastavak sukoba u narednim danima, nakon što je 450 raketa i minobacačkih projektila ispaljeno na jug Izraela sa te palestinske teritorije u poslednja 24 sata.\nU odgovoru na napade izraelska vojska je pogodila preko 220 vojnih meta u Gazi, pričinivši značajnu štetu „terorističkim organizacijama“, kako je rečeno, na toj gusto naseljenoj palestinskoj teritoriji.\nPortparolka izraelske vojske je rekla da je Sedma oklopna brigada poslata na jug „kako bi tamo bila snaga na raspolaganju u slučaju da postoji potreba“, preneli su izraelski mediji.\nRazmena vatre usledila je nakon nekoliko nedelja relativnog zatišja izmedju Gaze i Izraela na osnovu nezvaničnog prekida vatre koji je propao kada su ponovo počeli napadi iz Gaze.\nEkstremističke organizacije su rekle da je to osveta što Izrael nije poštovao dogovor o prekidu vatre ne dozvolivši, izmedju ostalog, da se transferiše novac iz Katara za pomoć tom osiromašenom području.\nViše od 150 projektila ispaljenih ka naseljenim područjima presreo je protivraketni sistem Gvozdena kupola. Ipak je nakoliko projektila direktno pogodilo kuće i stanove ili je eksplodiralo pored, uključujući jednu koja je pogodila dvorište kuće Moše Agadija u Aškelonu.\nVojska navodi da su ubijena najmanje četiri Palestinca u izraelskim kotraudarima i da su svi bili deo jedinica koje ispaljuju rakete.\nVlasti u Gazi su takodje optužile Izrael za pogibiju trudne žene i njene male devojčice.\nIzraelska vojska, medjutim, poriče odgovornost i tvrdi da je to posledica neuspelog ispaljivanja rakete.\nGadjene su i civilne zgrade, uključujući, kako se tvrdi, domove lidera ekstremista gde navodno ima oružja.\nIzraelska vojska je takodje srušila zgradu u kojoj su kancelarije turske državne novinske agencije Anadolija u Gaza Sitiju što je izazvalo osudu iz Ankare.\nIzrael medjutim tvrdi da je tamo bilo sedište obaveštajne službe Hamasa.\nIzaslanik UN za Bliski istok je reko da ta organizacija saradjuje s Egiptom kako bi se povratilo zatišje i pozvao obe strane na deeskalaciju nasilja i obnovu nedavnog razumevanja.


NIS 3D tehnologijom unapređuje petrolejski biznis - Energija Balkana\nPočetna » IT » NIS 3D tehnologijom unapređuje petrolejski biznis\nRafinerija nafte Pančevo / Foto: NIS\nNIS 3D tehnologijom unapređuje petrolejski biznis\nDa li se 3D tehnologija može primeniti i u naftnoj industriji? Kako potrošaču uštedeti vreme provedeno na benzinskoj stanici? Mogu li kompjuteri i mašine da zamene ljude u praćenju procesa koji se odvijaju u rafineriji? Na prvi pogled se čini da naftu ne možemo da zamislimo kao digitalni proizvod, istina je sasvim drugačija – pokazuje primer NIS-a.\nKačaljke na naftnim poljima, postrojenja za preradu nafte, točilice za gorivo sa vremenom su dobijali nove mogućnosti, zahvaljujući automatizaciji i razvoju naprednih tehnologija i inovacija. Iako se često ne vide golim okom, rezultati digitalne transformacije u naftnom biznisu već daju određene benefite. 3D tehnologije omogućavaju da se naftne kompanije brže prilagođavaju novim okolnostima, jačaju svoju konkurentnost i efikasnost, ali i vrednost na tržištu.\nČinjenica je da je nešto što je donedavno izgledalo kao nemoguće postalo preduslov za stabilnost i održivost poslovanja naftaša: praćenje celokupnog režima proizvodnje u realnom vremenu, daljinsko upravljanje bušenjem i dronovi za seizmička istraživanja, digitalna platforma, koja obuhvata celokupan proizvodni i prodajni lanac, mobilna aplikacija, koja omogućava da ne idete na kasu da biste platili za gorivo… Sve ove, kao i mnogobrojne druge mogućnosti, već se uveliko primenjuje u mnogim svetskim naftnim kompanijama, zahvaljujući digitalnim projektima koje je u fokus postavila četvrta industrijska revolucija.\nKada je reč o domaćem tržištu, digitalna transformacija u NIS-u traje već nekoliko godina i odvija se planski, odnosno u fazama. Tako se u istraživanju nafte i gasa godinama koristi 3D seizmička tehnologija, dok sama digitalizacija bušotina omogućava da se u realnom vremenu prate svi njeni ključni parametri. Osim što smanjuje operativne troškove, napredna tehnologija itekako pozitivno utiče i na životnu sredinu, koja je pošteđena neuspelih istraživanja.\nTako je, na primer, Rafinerija nafte u Pančevu, prerađivački pogon NIS-a, odavno iskoračila u svet digitalne arhitekture. Tehnologija i automatizovani procesi kontrolišu rad cele fabrike, a jedan od digitalnih projekata, koje je potrebno izdvojiti je „sistem prediktivnog održavanja“ postrojenja, odnosno razno prepoznavanje potencijalnih kvarova, čime se sprečava neplanirana obustava rada postrojenja. Šta to znači za rafineriju? Pre svega, niži troškovi, bolja operativna efikasnosti, veća bezbednost radnih procesa, ali i jača konkurentnost na domaćem i regionalnom tržištu derivata.\nInovacije nisu zaobišle ni segment usluga koji je namenjen potrošačima na benzinskim stanicama NIS-a. Tako je najveća domaća naftna kompanija prošle godina lansirala Drive.Go mobilnu aplikaciju, koja je namenjena za plaćanje računa za gorivo na samom točionom mestu, bez potrebe ulaska u maloprodajni objekat. Iako je zamišljena kao olakšica za potrošače, kako bi znatno ubrzali nabavku goriva, činjenica je da je ova mobilna aplikacija nastala u piku pandemije COVID-19 (kada je smanjenje kontakata postalo neophodno radi sprečavanja širenja virusa), pa su tako potrošači vrlo brzo prepoznali prednosti njenog korišćenja. Između ostalog, tokom 2020. preko Drive.Go aplikacije prodato je više od milion litara goriva na NIS Petrol i GAZPROM benzinskim stanicama u Srbiji.\nŠta je za NIS digitalizacija?\nNeophodnost – koja omogućava efikasnije i bezbednije poslovanje. Ipak, kako ističu u NIS-u, iako sama digitalna transformacija podrazumeva kontinuitet, kada je reč o ulaganjima prvenstveno u IT segmente i nova tehnološka rešenja, ključ je u unapređenju znanja i veština, koji su potrebni za implementaciju inovacija.\nSasvim konkretno, da li ste znali za Naučno-tehnološki centar (NTC), „mozak“ kompanije NIS?\nOvaj Centar nalazi se u Novom Sadu i pruža naučno-tehnološku podršku u svim fazama istraživanja i proizvodnje nafte i gasa, sprovodi digitalizaciju i razvoj inovacija, dok je u fokusu njegove delatnosti ulaganje u obrazovanje i razvoj znanja i kompetencija svojih zaposlenih. Tako je NIS u proteklih pet godina zaposlio više od 100 mladih visokokvalifikovanih stručnjaka u ovom Centru, dok je u istom periodu uloženo više od 10,2 miliona evra u razvoj informacionih tehnologija u NTC-u.\nKako bi obezbedila „kadar za budućnost“, kompanija sarađuje sa brojnim domaćim i stranim obrazovnim i naučnim institucijama i već godinama stipendira talentovane učenike i studente u okviru programa Energija znanja. Trenutno je samo u NTC-u NIS preko ovog programa zaposleno 14 stipendista kompanije.\nTagovi: 3D, automatizovani procesi, benzinska stanica, biznis, četvrta industrijska revolucija, digitalizacija, Drive.Go mobilna aplikacija, naftna nidustrija, Naučno-tehnološki centar, nis, NTC, rafinerija, tehnologija\nPrevPRETHODNOMobilnih operateri traže da se frekvencija od 6GHz koristi za 5G mreže\nSLEDEĆEGaspromnjeft i Rosatom unapređuju ruski IT sektorNext\nČije interese zastupa direktor Sekretarijata Energetske zajednice?


» Info dan MEDIA Deska u Nišu\nU saradnji sa EU info kutkom, MEDIA desk Srbija organizuje info dan o Kreativna Evropa MEDIA potprogramu u sredu 30. maja 2018. u EU info kutku u Nišu (Vožda Karađorđa 5).\nTokom info dana, rukovoditeljka MEDIA deska, Nevena Negojević, predstaviće strukturu MEDIA potprogram, konkurse i mogućnosti za finansiranje projekata iz audiovizuelnog sektora. Takođe, tokom info dana biće predstavljen konkurs MEDIA potprograma Filmsko obrazovanje, način i uslovi apliciranja.\nSvi zainteresovani imaće priliku da se upoznaju bliže sa ovim programom i mogućnostima za apliciranje, ali i čuje neke uspešne priče o projektima iz Srbije.\nIz organizacionih razloga, zainteresovani treba da prijave svoje učešće mejlom na officenis@euinfo.rs\n31. maja rukovoditeljka MEDIA deska držaće individualne konsultacija sa zainteresovanim za konkurisanje na neki od 14 konkursa MEDIA potprograma. Zainteresovani za individualne konsultacije treba da se prijave na adresu snezana.andric@euinfo.rs\nProgram, 30. maj 2018. godine\n11:00 Uvodno predavanje\n11:30 – 13:00 MEDIA potprogram\n13:30 – 15:00 Filmsko obrazovanje\nKreativna Evropa je program Evropske komisije za podršku sektorima za kulturu i medije. Mogućnosti finansiranja pokrivaju širok spektar planova: projekti saradnje, književni prevodi, mreže ili platforme. Podržane aktivnosti imaju za cilj da omoguće akterima u oblasti kulture i kreativnog stvaralaštva da steknu međunarodno iskustvo.\nRadio vesti EU Info Centra – 25.05.2018.


Lenovo imenovao nove predsednike | PC Press\n8. april 2015. 8. april 2015. Jovana Milićević\nKompanija Lenovo je najavila nove lidere za Severnu Ameriku i Evropu, Bliski istok i Afriku (EMEA).\nNovi predsednik kompanije za Severnu Ameriku je Aymar de Lencquesaing, sadašnji predsednik EMEA. On je promovisan u predsednika regije EMEA i višeg potpredsednika Lenovo grupe u februaru 2014. i u isto vreme je postao član upravnog odbora kompanije Lenovo.\nPod njegovim rukovodstvom, kompanija Lenovo je u regiji EMEA dostigla rekordnih 19,7 odsto PC udela u trećem finansijskom kvartalu, 40 odsto povećanja prihoda u trećem finansijskom kvartalu u odnosu na prethodnu godinu.\nLenovo je takođe najavio imenovanje Eric Cado-a kao višeg potpredsednika i predsednika EMEA od prvog maja. Cador je globalni izvršni lider u 30 zemalja sa iskustvom u liderskim pozicijama na IT tržištu. On je formalno vodio PC biznis za HP u regiji EMEA kao viši potpredsednik Personal System grupe, što je uloga koja se kasnije proširila i uključila liderstvo printing i personalnih sistema.\n„Ponosni smo da imamo najraznovrsniji, najiskusniji i najtalentovaniji liderski tim u našoj industriji –i to je suština konkurentske snage kompanije Lenovo. Mi privlačimo veliki talenat, jer je naše poslovanje jako, naše strategije jasne i naše mogućnosti znatne“, rekao je Gianfranco Lanci, predsednik i COO Lenovo grupe.\n„Imenujući Aymara, postavili smo jednog od dokazano najboljih lidera na strateško značajno tržište Severne Amerike, i ovim ne samo da nadograđujemo našu jaku osnovu, već i pružamo onu vrstu profitabilnog rasta i biznis diverzifikacije koju smo videli u regiji EMEA. Eric je jedinstven talenat naše kompanije – veteran industrije sa neverovatnim iskustvom, dubokim uvidom u funkcionisanje industrije i jakim takmičarskim duhom.“\nI Lencquesaing i Cador će dostavljati izveštaje direktno Gianfranco Lanci-ju, koji je nedavno promovisan za predsednika i COO kompanije Lenovo.\n← Edi Saša Đorđević (Patrias) o muzici i računarima\nOSA dobila tri priznanja kao Canon partner →